ועדת הכספים, כנסת 25, פרוטוקול מספר 332, 2024-02-21 00:00

משה גפני: בוקר טוב, אני מתכבד לפתוח את ישיבת ועדת הכספים

משה גפני:  ולדימיר, אתה רוצה הצעה קצרה לסדר? בבקשה

ולדימיר בליאק: בוקר טוב, תודה רבה

ולדימיר בליאק:  אתמול דיברתי על כך שאחרי חודשיים של המתנה הנושא של פיצוי עצמאים משרתי מילואים עבר מקרן הסיוע של משרד הביטחון לקרן מס רכוש, וזה מבורך, אם כי באיחור של חודשיים, וזה זמן שאין לעצמאים

ולדימיר בליאק:  אבל אתמול התבשרתי שנשות המילואימניקים נשארו בחוץ, נשארו בקרן הסיוע

ולדימיר בליאק:  אני אומר שוב, קרן הסיוע של משרד הביטחון, עם כל הכבוד, היא לא יודעת לפצות עסקים

ולדימיר בליאק:  ואם מישהו חושב שאם יש עסק בבעלות של אשת המילואימניק, והעסק הזה לא ניזוק כשהמילואימניק היה 130-100 יום במילואים אז הוא טועה

ולדימיר בליאק:  ואם החלטנו שכל העסקים, גם של המילואימניקים וגם של בני המשפחה, יכנסו למסלול האדום אז גם נושא הפיצוי צריך לעבור לקרן מס רכוש

משה גפני: דיברתי איתם, נכון

ולדימיר בליאק: ולא להשאיר בחוץ את נשות המילואימניקים

ולדימיר בליאק:  באמת אני מפציר ומבקש גם את ההתערבות שלך שנפתור את זה

ולדימיר בליאק:  תודה רבה

משה גפני: בסדר גמור

משה גפני:  תודה רבה

משה גפני:       אנחנו עוברים לסדר-היום: טיוטת צו תעריף המכס והפטורים ומס קנייה על טובין (תיקון מס'

משה גפני: ), התשפ"ד–2024, העלאת המס על הסיגריות; ו-2

משה גפני:  טיוטת צו תעריף המכס והפטורים ומס קניה על טובין (תיקון מס'

משה גפני: ), התשפ"ד–2024 (ביטול הפטור ממס על הכנסת מוצרי עישון לישראל)

משה גפני:       ביקשנו מכם בישיבה הקודמת, יש לכם? בבקשה

תמר צ'ין: יש שני צווים מעודכנים שנשלחו לייעוץ המשפטי של הוועדה אתמול

תמר צ'ין:  אני מבינה שעכשיו רק הגיעו למזכירות הוועדה

תמר צ'ין:  צו אחד של בקשת חברי הוועדה לייצר השוואה בין המיסוי על סיגריות אלקטרוניות לבין מוצרי טבק רגילים

תמר צ'ין:  עלתה בקשה מהייעוץ המשפטי של הוועדה לעשות את זה בשתי פעימות

תמר צ'ין:  רצינו לייצר השוואה בתוך שנה של המיסוי בין סיגריות אלקטרוניות לבין מוצרי טבק, אבל הצו ששלחנו לכם, אולי שלומית תוכל לפרט, הוא בשתי פעימות

שולמית אלוני: הצו לא נמצא בפניהם כי שלחתם אותו אתמול בלילה

שולמית אלוני:  אבל האפשרויות הן כמו שדיברנו עליהן בפעם הקודמת

חנוך דב מילביצקי: שלומית, למה שתי פעימות?     

נאור שירי: למה נשלח אתמול בערב?     

שולמית אלוני: כי הם ישבו על הנוסחים, ועד שהגענו להסכמות

ולדימיר בליאק: אבל איך אנחנו יכולים להצביע? אנחנו רק מצביעים עכשיו?     

שולמית אלוני: לא מצביעים

משה גפני: אנחנו לא מצביעים

ולדימיר בליאק: אז יהיה לנו זמן ללמוד את זה

משה גפני: ביקשנו בישיבה הקודמת, שלא תהיה אי-הבנה, הרי הייתה דעה של החברים

ולדימיר בליאק: הכול בסדר, אני רק אומר שיש בבוקר ישיבה, ואנחנו לא יכולים לקבל את הצו בלילה ובבוקר להצביע

שולמית אלוני: נכון, ברור שלא, ולכן הוא גם לא הופץ

משה גפני: לא מצביעים

משה גפני:  אבל להשלים את זה שברגע שכן נצביע, שנדע על מה אנחנו מדברים

משה גפני:  לא בטוח שנצביע

משה גפני:  בבקשה

שולמית אלוני: לבקשת הוועדה יש פה שני אלמנטים – האלמנט הראשון הוא השוואה ביחס להעלאה הזו של בין 5% ל-7% ביחס לכלל מוצרי הסיגריות, שזה התבקש

שולמית אלוני:  הסיגריות האלקטרוניות לא נכללו במסגרת ההעלאה הזו, והוועדה ביקשה להכניס אותם

שולמית אלוני:  זאת העלאה שתהיה כבר עכשיו יחד עם התחילה של הצו ביחס לכלל הסיגריות

שולמית אלוני:       חוץ מזה הוועדה גם ביקשה בנוסף להשוות בכלל את הסיגריות האלקטרוניות לשיעורי המס שחלים על הסיגריות ועל מוצרי הטבק

שולמית אלוני:  כיוון שהוראת השעה שנקבעה לא מזמן בוועדה מסתיימת ב-15 בפברואר 2025, וכיוון שממילא אין כרגע באמת אכיפה לגבי הסיגריות האלקטרוניות - - -      

משה גפני: הם לא יודעים לאכוף את זה, הם אמרו את זה בישיבה הקודמת

שולמית אלוני: אבל מצד שני הוקם צוות שבוחן את השלכות האכיפה ואת דרכי האכיפה שעתיד להגיש את מסקנותיו, אני חושבת שעד ה-31 במרץ, אז מה שסיכמנו שנעשה זה שנקבע שתי אפשרויות: אחת, לקבוע שהסיגריות יושוו באופן מלא בדיוק בעוד שנה ב-15 בפברואר יחד עם פקיעת הוראת השעה שקבענו

שולמית אלוני:  המשמעות היא שבעוד שנה מהיום - - -     

משה גפני: אבל עכשיו מעלים את ההעלאה הרגילה

שולמית אלוני: עכשיו ההעלאה הזו נכנסת לתוקף יחד עם כלל הסיגריות, ובעוד שנה את מלוא ההעלאה או לחלק את זה לשתי פעימות ולעשות כך שב-15 באוגוסט זה יעלה בחצי מסכום העלייה, וב-15 בפברואר מסכום העלייה המלאה

חנוך דב מילביצקי: לא הבנתי למה לא להעלות הכול עכשיו

שולמית אלוני: תראו, בדיון הקודם לא היו יבואני הסיגריות - נמצאים פה?     

קריאה: היום יש, כן

שולמית אלוני: אז אפשר לשמוע אותם ולראות

שולמית אלוני:  ממילא אין כרגע אכיפה, אז זה לא משנה

שולמית אלוני:  חשבנו שנכון יהיה יותר לבצע את זה – אם הצוות נמצא - - -     

משה גפני: היועצת המשפטית טענה בישיבה הקודמת, וגם כשדיברנו, שזה נראה לא מקצועי

שולמית אלוני: זה לא עניין של נראה לא מקצועי

משה גפני: בבת אחת אתה מעלה את הכול כשאתה לא יכול אפילו לאכוף

שולמית אלוני: בסופו של דבר במהלך הכנסת העשרים-וארבע והעשרים-וחמש היו הרבה מאוד ניסיונות להשוות את שיעורי המס, שלא צלחו

משה גפני: לא צלחו

שולמית אלוני: פה כיוון שיש צוות שהולך להגיש את המלצותיו אמרנו שגם אם יימצא שפתאום יש דרך לאכוף באופן מיידי, אז לא תהיה עלייה חדה מדיי בשיעורים, אלא שבכל זאת ניקח את זה על פני חשבון של שנה

שולמית אלוני:  גם בהתחשב בזה שכרגע אין אכיפה, אבל גם בהתחשב בזה שיכול להיות שתוך תקופה קצרה - - -      

חמד עמאר: את חוזרת על אכיפה, אבל על איזה אכיפה את מדברת?     

שולמית אלוני: הם לא יודעים כרגע לגבות את המס על הסיגריות האלקטרוניות

חמד עמאר: אבל אנחנו מדברים על זה יותר משנה, עד עכשיו לא יודעים? אני לא מצליח להבין

ולדימיר בליאק: שלומית, אני בעד המקצועיות

ולדימיר בליאק:  מתי העמדתם את הצו הקודם? בתקציב 2022-2021

ולדימיר בליאק:  לדעתי זה היה בנובמבר 2021, נכון?     

תמר צ'ין: ביוני 2023

ולדימיר בליאק: נכון, האחרון היה ביוני 2023

ולדימיר בליאק:  אם יש קושי באכיפה, בוא נניח שעכשיו לא היה את הצו הזה על ההעלאה החדשה ואין אכיפה, אז איך אנחנו לא יודעים על זה? למה רשות המיסים לא באה ואמרה לנו שצריך לתקן את הצו?     

משה גפני: תשאל אותם

ולדימיר בליאק: אני שואל, אם יש קושי באכיפה אז בשביל מה אנחנו יושבים פה? אולי טעינו? תגידו לנו

חנוך דב מילביצקי: אני חושב שאין באמת קושי באכיפה, כשרוצים לאכוף משהו אז עושים את זה

ולדימיר בליאק: גם אם כן

חמד עמאר: אפשר להסביר לי בדיוק איזה קושי יש?     

תמר צ'ין: הממשלה מכירה בזה שיש בעיה באכיפה

ולדימיר בליאק: אז למה לא אמרתם את זה?     

תמר צ'ין: לפני חודש עברה החלטת ממשלה שסעיף משמעותי בה אומר שהממשלה עכשיו מתמקדת באיך לפתור את בעיות האכיפה

תמר צ'ין:  במקביל, כמו שגם משרד הבריאות אמרו – נדא, את רוצה להתייחס, יש בעיה במסר לציבור בלהגיד: סיגריות אלקטרוניות פוגעות פחות מאשר סיגריות רגילות

תמר צ'ין:  ולכן האמירה שלנו הייתה – הבקשה שלכם הייתה לייצר השוואה

תמר צ'ין:  אין שום בעיה לייצר השוואה גם מקצועית

תמר צ'ין:  משרד הבריאות עומד מאחורי אמירת ההשוואה

תמר צ'ין:  ובמקביל, יש צוות שמגיש את המלצותיו עוד חודש וחצי לפי החלטת ממשלה שמורה עלינו לעשות את זה, לבדוק מה בעיות האכיפה, זה ממש מנוסח בסעיף – שככל שיידרשו תיקוני חקיקה נוספים בעקבות המסקנות האלה אז נגיע לוועדה שוב עם התיקונים האלה

משה גפני: יש פה יבואנים?     

אבי כהן: אני יכול לתת לך פתרון בדקה?      

משה גפני: לא פתרון, אני מחפש את היבואנים

ינון אזולאי: הוא יבואן

משה גפני: אתה יבואן?     

אבי כהן: כן

משה גפני: בבקשה

אבי כהן: כבר שנתיים אני יושב פה, וזה די מדהים, זה לא זז לשום מקום

אבי כהן:  תראו, אני יבואן בחברה שקיימת כבר 50 שנה, אני נמצא פה בוועדות האלה כבר עשור

אבי כהן:  בנקודה הספציפית הזאת אנחנו יושבים פה משנת 2021

אבי כהן:  רשות המיסים מספקת לכם מס שהוא כזה דבר, אפס שקלים עגול, מאז שהחלתם את המס הקודם

אבי כהן:  אתם מדברים פה על להעלות מיסים, להשוות מיסים, מה זה רלוונטי? במתמטיקה כשאתה מכפיל משהו באפס הוא נשאר אפס

אבי כהן:       אקביל לכם את זה אולי למשהו שיותר קל לעיכול

אבי כהן:  רשות המיסים מספקת לכם מגש של פיצה אישית, אתם תרימו את המס למה שאתם מבקשים, תקבלו מגש של פיצה משפחתית

אבי כהן:  לכו כבר על שיא גינס, תרימו את זה באלף אחוז, תקבלו מגש של פיצה אקסטרה אקסטרה לארג', אבל יש פה כוכבית - את הפיצה עצמה לעולם לא תקבלו

משה גפני: אתה יכול להסביר לנו

אבי כהן: אין יבוא

אבי כהן:  אין לכם יבוא

אבי כהן:  אני מה שנקרא יבואן לשעבר, יבוא פסק ב-2021

אבי כהן:  מה שיש לכם היום זה ככה: אחד, שוק שחור שפורח, השתלטו עליו היום עולם הפשע

אבי כהן: ; שתיים, תעשייה שלמה של מפעלים ברשות הפלסטינית, שאני לא אתפלא אם חלק ניכר מזה גם הולך למטרות טרור

אבי כהן: ; שלוש, בני נוער שהם פשוט – אנחנו אומת הייטק, לא? – הם יושבים על האינטרנט, עושים יבוא אישי דרך הדואר, אוגרים כמות של 200-100 עד 1,000, יורדים לפיצוציה מתחת לבית ומוכרים לה

אבי כהן:       ויש לך עוד הברחות

אבי כהן:  אתם גרמתם לזה שיבואנים נורמליים הפכו להיות מבריחים בעל כורחם, ואז אתה מוצא פה מצב של 2%, שזה מה שמותר בחוץ

אבי כהן:  לכו לפיצוציות ותמצאו 5% אפילו לא באריזות חומות

אבי כהן:  אני בן אדם שעובד לפי חוק, התייאשתי, אני כבר לא עושה את זה יותר

אבי כהן:  אני לא יכול לשלם אלפי שקלים אם לא עשרות אלפי שקלים על אריזות חומות, ללכת לפי חוק, וכולם עוקפים אותי בסיבוב

אבי כהן:  אז איפה ההיגיון פה?     

ולדימיר בליאק: אז אתה לא מייבא היום?     

אבי כהן: לא, אי-אפשר לייבא, אין לכם יבוא

אבי כהן:  מה שאתם מדברים עליו בכלל לא רלוונטי

אבי כהן:  תרימו באלף, תרימו באלפיים, תשוו, לא תשוו, מה זה משנה? אין יבוא

אבי כהן:  אז איך תאכפו את זה?      

ולדימיר בליאק: אתה לא עוסק יותר בתחום הזה?     

אבי כהן: בתחום של האלקטרוני לא

אבי כהן:  אני מייבא היום סיגרים, טבק

אבי כהן:  בדברים האלה אני כן

אבי כהן:  באלקטרוני אני לא לבד, אין יבוא

אבי כהן:  והפתרון הוא פשוט מאוד

משה גפני: תודה רבה

משה גפני:  תודה, הבנו

אבי כהן: שימו אכיפה

אבי כהן:  למה מעבר לשעה 11 לא מוכרים אלכוהול? למה? תפסו אחד, תפסו שניים, בזה נגמר הסיפור, לא צריך מסקנה לזה

ולדימיר בליאק: אם תהיה אכיפה יהיה יבוא?      

ינון אזולאי: בוודאי

חנוך דב מילביצקי: אני רק אומר שעכשיו משנים את החוק של 11, כי מי - - -     

אבי כהן: צריך שני שלבים, במס הנוכחי, בלי קשר בכלל לעלייה שלו, לא יהיה יבוא לעולם, הוא לא פרופורציונלי

אבי כהן:  הוא המס הכי גבוה בעולם באלף אחוז מעל הבא בתור אחריו

אבי כהן:  אני לא יודע מי הגאון שישב על הנוסחה המתמטית הזאת

אבי כהן:  ניסיתי להציע את עזרתי מאה פעמים, לא מקשיבים בצד השני של השולחן

אבי כהן:  אז תמשיכו בפטנט הזה, תמשיכו להתכנס פה, זה לא יעזור לכם

ינון אזולאי: למה אין יבוא? לא הבנתי

משה גפני: תכף נשאל

חמד עמאר: כי לא משתלם לו לייבא, ככה הוא אומר

אבי כהן: אי-אפשר

אבי כהן:  מוצר שעולה 40 שקל לצרכן ויהפוך להיות 400 שקל לצרכן - אתה תקנה? למה שמישהו יקנה את זה?     

אליהו (אלי) רביבו: הוא אומר שיש שוק שחור

משה גפני: נשמע את היבואנים, ואחרי זה נראה

משה גפני:  תודה

שי פרטיג: אני יצרן נוזלים לשעבר, העסק שלי כבר לא עובד מאז החלת המס לפני שנתיים

שי פרטיג:  למזלי יש לי גם חברת תוכנה בתחום ההייטק אז אני עושה עוד דברים, אבל יש פה בעיה מאוד מאוד פשוטה

נאור שירי: נוזלים של מה?     

ינון אזולאי: אידוי

שי פרטיג: הייתי יצרן נוזלים לסיגריות אלקטרוניות

נאור שירי: אני פשוט לא מכיר

שי פרטיג: אני בתור משתמש שהפסיק לעשן בעצמו לפני 14 שנים, זאת סיגריה אלקטרונית, ייצרתי לעצמי את הנוזלים, והתחלתי להפיץ ולמכור את זה

שי פרטיג:  אי-אפשר יותר לייצר, אי-אפשר לייבא יותר, בסיס החישוב של המס הוא שגוי בצורה קיצונית

שי פרטיג:  זאת אומרת, אני כיצרן שהייתי מוכר למשווקים הייתי מוכר בקבוק 100 מיליליטר, שזה המוצר הכי נפוץ ופופולרי בשוק, בסביבות בין 20 ל-30 שקל לבקבוק

שי פרטיג:  המס עליו נכון להיום אחרי שהייתה ירידה וכן הלאה הוא כתשעה שקלים למיליליטר לפני מע"מ

שי פרטיג:  תוסיפו מע"מ, זה בערך 10

שי פרטיג: 5 שקל למיליליטר

שי פרטיג:  חוץ מ-20, 30 שקל שאני צריך לחייב את המשווק, אני צריך לחייב אותו בעוד 1,000 שקל רק על המס

שי פרטיג:  זה לא משהו הגיוני

שי פרטיג:  מי יקנה את המוצר הזה? שתבינו את גובה המס

שי פרטיג:       למה לא בודקים מה קורה בעולם

שי פרטיג:  ממוצע המיסוי במדינות אירופה עומד על 30 אגורות של השקל למיליליטר

שי פרטיג:  למה אנחנו צריכים להיות פי 30 היום? ואתם רוצים להעלות את זה לפי 70

שי פרטיג:  הרי זה לא הגיוני

שי פרטיג:  זה בעצם להגיד: אנחנו אוסרים מכירה של נוזלי אידוי בישראל

שי פרטיג:  זה הכול

שי פרטיג:  רק משרד הבריאות מצא דרך אלגנטית לעשות את זה דרך איזושהי נוסחה הזויה של אחד מיליליטר שווה ערך לקופסת סיגריות, שאין לזה אח ורע בעולם

שי פרטיג:  גם לא היה לזה איזשהו הסבר מדעי או איזשהו הסבר

שי פרטיג:  בוועדה הקודמת קושניר ביקש מהם ונזף בהם, ואמר להם: תראו לי הסבר איך הגעתם לזה

שי פרטיג:  ולא הגיע שום הסבר, וקיבלתם את זה, וזה הבסיס לחישוב

שי פרטיג:       אני מאדה כל יום עשרה מיליליטר נוזל, חמישה מיליליטר יש לי במחסנית הזאת

שי פרטיג:  כל יום אני ממלא פעמיים עשרה מיליליטר נוזל, אני מאדה כל יום

שי פרטיג:  מה אתם רוצים להגיד לי? אני מאדה עשר קופסאות סיגריות ביום?      

אורית פרקש הכהן: אבל אולי זה מה שרוצים, אי-אפשר לעשות חוק שיאסור, אז עושים את התמריץ הכי גדול להפסיק לצרוך את זה, ועושים את זה בקנסות כבדים

אבי כהן: אז תגידו

אורית פרקש הכהן: לא צריך להגיד, זה ברור

אורית פרקש הכהן:  אני חושבת שברור מה המדינה עושה

אבי כהן: אין בעיה

אבי כהן:  אם לקחתם לנו את הפרנסה כיבואנים חוקיים, אז אל תיתנו את זה למישהו אחר

שולמית אלוני: חברת הכנסת פרקש, זה לא מה שנאמר על ידי רשות המיסים, אז צריך להבין את הנתונים

קריאות: - - -     

משה גפני: אני מבקש לא לדבר אחד בתוך דברי השני

משה גפני:  תשלים בבקשה את זה, ונמשיך הלאה

שי פרטיג: זאת חלמאות לשמה, כל בסיס החישוב לא קיים בעולם

נאור שירי: אם אומרים שאין יבוא, אז מאיפה זה מגיע? זה יצור מקומי?     

אבי כהן: שוק שחור

קריאה: כן, מהרשות הפלסטינית

ינון אזולאי: מה זה שוק שחור? כזאת כמות של שוק שחור? רשות המיסים, כזאת כמות של שוק שחור ואתם לא יודעים לתפוס את האנשים האלה?     

שי פרטיג: איך אפשר לתפוס? תגיד לי איך אפשר לתפוס

חמד עמאר: אתה לא רואה שיש ירידה בסיגריות אלקטרוניות? אתה רואה את זה

אבי כהן: איזו ירידה? רד למטה לפיצוציה ותמצא מה שאתה רוצה

חמד עמאר: אז איפה האכיפה?     

משה גפני: אבל אי-אפשר לדבר אחד בתוך דברי השני

משה גפני:  מה זה? תסביר בקצרה

שי פרטיג: תבינו את הפשטות של המוצר

שי פרטיג:  היום ילד הולך לסופר קונה תמציות טעם, קונה גליצרין בכל בית מרקחת או במקום שמוכרים מוצרי מאפה, מערבב את השניים ויש נוזל אידוי

שי פרטיג:  עושים יבוא אישי של ניקוטין טהור, חצי ליטר, בקבוק כזה קטן של ניקוטין טהור מסין, כל אחד יכול להזמין את זה היום, זה מספיק לו ל-40 שנה לשימוש

שי פרטיג:  לא צריך כלום, זה שלושה רכיבים – ניקוטין, מי שמחליט שהוא רוצה - - -     

נאור שירי: אנחנו לא בשיעור עכשיו

נאור שירי:  זה הוראות הכנה?     

משה גפני: ואין היום יבוא

שי פרטיג: זה מוצר שפשוט מאוד לייצר בבית

שי פרטיג:  ומה שקורה, כל אחד מייצר היום בבית, וקורים מקרים לצערנו, כמו מידן קלר, שמערבבים בבית או שאני לא יודע מה הוא הכניס לתוך הסיגריה האלקטרונית שלו, והוא הורעל

שי פרטיג:  הוא הרעיל את עצמו בגלל שמשרד הבריאות לא אוכף את זה, בגלל שמשרד הבריאות לא דורש שיהיה סטנדרט

אבי כהן: תעשו תקן

משה גפני: תודה רבה, הבנו, אתה לא צריך להאריך יותר מדיי

משה גפני:  רשות המיסים, אני מבקש תשובות על מה שעלה כאן, בבקשה

נאור שירי: מאיפה מגיעות כל הסיגריות האלקטרוניות

חמד עמאר: יש יבוא או אין יבוא? כי נטען שאין יבוא

שולמית אלוני: יש לכם נתונים לגבי היבוא?     

משה גפני: זה בדיוק מה שאני שואל אותם

אליהו (אלי) רביבו: על הנייר יש יבוא

אליהו (אלי) רביבו:  בפועל כמעט ואין הואיל ומבריחים גם מהרשות הפלסטינית וגם ביבוא אישי

עופר רז-דרור: לעניין היבוא, מה שאנחנו מבינים זה שאין יבוא של פריטי מכס חייבים במס, יש יבוא של חלקי המוצרים שאחר כך מרכיבים אותם בישראל, או הברחות בדרכים כאלה ואחרות שאת חלקם רשות המיסים תופסת

עופר רז-דרור:  אבל כמו שנאמר, חלק מאותן הברחות הן דרך הדואר בכמויות קטנות, לא מכולה שלמה שאפשר עכשיו לתפוס, ולכן גם זה חלק מהקושי הגדול במיסוי או באכיפה של מוצר, כמו שנאמר פה, רוב מחירו הוא המס

עופר רז-דרור:  ולכן יש כאן תמריץ מאוד גבוה לשוק שחור, לארגוני פשיעה להיכנס, ובעצם לדחוק החוצה יבואנים מסודרים ושומרי חוק, כי הם לא יכולים להתחרות בגורמים האלו

עופר רז-דרור:  אנחנו ברשות לפני כמה חודשים כשעשינו עבודה אצלנו על הגבייה בתחומים השונים הבנו שבאמת - - -      

משה גפני: למה אתם מביאים לנו את זה? אתם רוצים שנילחם בפשיעה? מה אתם רוצים מאיתנו? כשישבתי עם משרד האוצר הבנתי שמה שאתם עושים פה זה כדי לאזן את התקציב, שתהיינה הכנסות

משה גפני:  זה מה שהבנתי

משה גפני:  כל הדברים האלה, אפילו שהם לא פופולריים אבל צריך לאזן את התקציב, אנחנו במלחמה

חנוך דב מילביצקי: העלו מע"מ

משה גפני: מה זה החוק הזה? מה זה הדבר הזה?     

תמר צ'ין: המטרה של המיסוי על סיגריות אלקטרוניות הייתה נטו בריאותית ולא פיסקלית

תמר צ'ין:  בסוף הצעדים הפיסקליים שבאו - - -     

אליהו (אלי) רביבו: אבל עדיין אתם בעצמכם טוענים שאפס הכנסה

תמר צ'ין: אז החלק של הסיגריות האלקטרוניות הוכנס בעקבות דיון בשבוע שעבר, וועדת הכספים שביקשו שנכניס

שולמית אלוני: אבל לא נאמר לנו שאין יבוא, אתם מדברים על דרך למצוא אכיפה

תמר צ'ין: ואמרנו באופן מפורש שב-2024 אין לזה משמעות פיסקלית

משה גפני: אבל לא נאמר שאין יבוא, לא אמרתם את זה

עופר רז-דרור: אם היה יבוא מסודר היה מס כבר היום

תמר צ'ין: אם היה יבוא מסודר

תמר צ'ין:  יש יבוא

נאור שירי: אבל זאת ועדת הכספים, אם אתם לא רואים מזה כסף אז מה אנחנו עושים פה?     

תמר צ'ין: ברור שיש יבוא, ברור שסיגריות אלקטרוניות נכנסות, פשוט לא יבוא מוסדר

ינון אזולאי: אני באמת לא מבין אתכם

ינון אזולאי:  קודם כול אנחנו רוצים למסות את זה אם זה יעזור לבריאות, לא להכנסה כרגע, כי זאת הייתה הדרישה שלנו בשביל משרד הבריאות שאומרים שזה מסוכן

ינון אזולאי:  יושבים פה היבואנים ואומרים: תשמע, שנתיים אנחנו כבר לא מייבאים את המוצר הזה

תמר צ'ין: בסוף בכל פיצוצייה שאתה הולך יש סיגריה אלקטרונית, נכון?     

ינון אזולאי: מאיפה את יודעת?     

אבי כהן: יש

תמר צ'ין: במכולת מתחת לבית שלי

ינון אזולאי: אז למה את לא ממסה את זה?      

ינון אזולאי: כלומר, אנחנו יודעים שיש מוצר שנקרא סיגריה אלקטרונית, אנחנו יודעים שיש הברחות, אנחנו יודעים שיש את המוצרים שמרכיבים את המוצר שנקרא סיגריה אלקטרונית, ואנחנו לא יודעים להגיע אליהם

ינון אזולאי:  אתם מבינים את מה שאתם אומרים? אתם אומרים: אנחנו ממסים ולא יודעים למסות

תמר צ'ין: כן, אמרנו את זה בעצמנו

ינון אזולאי: אז למה אנחנו יושבים פה על ערימות של צווים?     

תמר צ'ין: הממשלה אמרה את זה בעצמה לפני חודש: אנחנו לא יודעים להתמודד עם זה

ינון אזולאי: זה שהממשלה אמרה את זה ועדיין לא יודעת לפתור את זה זאת בעיה

אליהו (אלי) רביבו: אתם לא יודעים, כי אתם הממשלה

אליהו (אלי) רביבו:  לא הממשלה אוכפת, אתם אמורים להיות שומרי הסף

נאור שירי: הממשלה גם הייתה אמורה להגיש תקציב בזמן ולא הגישה תקציב בזמן, אז מה?     

ינון אזולאי: אז על מה אנחנו עובדים? אנחנו רוצים להילחם בהון השחור, הכול טוב, אבל אנחנו לא רוצים להילחם באזרח הישר

ינון אזולאי:  אני נגד סיגריות, נגד סיגריות אלקטרוניות, הכול בסדר, אבל השוק מוצף בזה, ואתם לא יודעים להגיע לזה?      

נאור שירי: ההפך, העלייה של המיסוי לא הוכיחה את עצמה, זה העניין המהותי פה

נאור שירי:  אתם לא מעלים מיסים ומגבירים אכיפה, כי אין אכיפה

תמר צ'ין: אין מחלוקת על זה

נאור שירי: יש יותר משתמשים, יש יותר ילדים, יש יותר בעיות, אז המיסוי הוא לא פתרון, המיסוי הוא כלום

ינון אזולאי: אין גם אכיפה על המיסוי

חנוך דב מילביצקי: אם היה מיסוי הגיוני אז הכול היה בסדר

נאור שירי: זה לא עניין של מיסוי הגיוני, זה עניין של אכיפה

נאור שירי: כי הם לא יודעים למסות

חנוך דב מילביצקי: בסוף כשיש כאלה בעיות – היו לי חנויות פעם שמכרו את הדברים האלה, לכן אני יודע – מה שאתם צריכים לעשות, אתם צריכים ליפול על החנויות

קריאות:   ברור

חנוך דב מילביצקי: אם אין לכם דרך למסות את זה בינתיים כי אתם לא מוצאים, ליפול על החנויות בקנסות מטורפים

ינון אזולאי: זה בדיוק מה שאני אומר

חנוך דב מילביצקי: אין לכם מספיק אנשים, יש עכשיו הרבה אנשים שחזרו ואין להם עבודה, תגייסו

חנוך דב מילביצקי:  תעשו מזה משהו אם זה יעיל

חנוך דב מילביצקי:  תראו שזה אמיתי, כי אחרת כל הדיון הזה בעיני נראה בתור איזה משהו שיבוא ויגיד: כן, עשינו, הינה, יש דרישה להשוות את הסיגריות האלקטרוניות, אז השווינו

חנוך דב מילביצקי:  עשינו בלי שיש לזה צעד אמיתי

חנוך דב מילביצקי:  זה חלק מכל האירוע עכשיו כשאנחנו בכזה משבר של להתחיל לחשוב מחוץ לקופסה

משה גפני: תודה

משה גפני:  העיקרון ברור

חנוך דב מילביצקי: חצי דקה

חנוך דב מילביצקי:  יש אפשרות עכשיו לעשות מהלכים שאי-אפשר היה לעשות קודם, ואי-אפשר יהיה לעשות עוד שנה, תנצלו את זה

משה גפני: תודה רבה

משה גפני:  תגידו מה אתם מבקשים מאיתנו

משה גפני:  אני מבקש שתגידו בדיוק

משה גפני:  אתם רוצים להעלות את המס על הסיגריות? את זה ביקשתם

משה גפני:  אמרנו בדיון שהתקיים כאן שאי-אפשר להשאיר את הסיגריות האלקטרונית אחרי הדיבורים של ד"ר פרייס ממשרד הבריאות, שזה אותו דבר כמו סיגריות, וזה מזיק

אליהו (אלי) רביבו:  זה יותר מסיגריות

משה גפני: יותר מסיגריות, קיבלנו את העמדה הזאת

משה גפני:  ואז אמרנו שצריך להשוות את המס, היה דיון האם לעשות את זה בפעמיים בשנה או לעשות את זה בסוף השנה פעם אחת

משה גפני:  זה דיון טכני

משה גפני:  העיקרון הוא שאנחנו רוצים להשוות את המס

משה גפני:       מה שמתברר בדיון הזה זה שאין יבוא, ואתם במקום לאכוף את מה שכבר עשינו כאן לא עושים כלום

משה גפני:  אתם נותנים לעניין להגיע, ואחרי זה תגידו: אתם העליתם את המס בשעה שזה לעג לרש, זה צחוק

משה גפני:  לא עושים שום דבר עם העלאת המס הזאת בגלל שגם את העלאת המס הקודמת אתם לא יודעים לאכוף

משה גפני:  אז תגידו מה אתם מבקשים מאיתנו

שולמית אלוני: ועוד שאלה אחת, אם אפשר, האם בחנתם את הנוסחה במבט רטרואקטיבי לראות שההשוואה תהיה בשיעורים נמוכים יותר כדי להגיע להשוואה, אם באמת אומרים שזה גמר את היבוא

ינון אזולאי: הוא מדבר על הבקבוקון של אלף שקל סתם?     

תמר צ'ין: ההשוואה היא לפי הסטנדרט האירופי

ינון אזולאי: אתה רואה שזה היה ללא פרופורציות, השאלה אם ההשוואה הייתה נכונה

שי פרטיג: איזה סטנדרט אירופאי?     

עופר רז-דרור: ההשוואה נעשתה לפי הסטנדרט הבריאות ולא לפי הסטנדרט המיסויי

ינון אזולאי: מה זה הסטנדרט הרפואי?     

נאור שירי: אנחנו בדיון בריאותי או בדיון פיסקלי?     

תמר צ'ין: באלקטרוניות אנחנו בדיון בריאותי

נאור שירי: או, אז אנחנו בדיון בריאותי

נאור שירי:  מה עם הסוכר?     

חמד עמאר: אני חושב שכל הדיון מיותר, אדוני היושב-ראש, אם לא מביאים בכלל סיגריות ואין יבואנים שמביאים את זה בגלל שהמס גבוה

משה גפני: חמד, תן לי להסביר לנאור שירי

נאור שירי: אשמח להסבר למה על הסוכר - - -     

משה גפני: בא משרד האוצר לוועדה ודיבר רק על העלאת המס על הסיגריות, הוא לא דיבר על הסיגריות האלקטרוניות

נאור שירי: שאלתי, ועכשיו היא אמרה שהדיון בריאותי

ינון אזולאי: תקשיב לו עד הסוף, הוא רוצה להסביר משהו

חמד עמאר: בבקשה

חמד עמאר:  בוועדה ביקשנו שיכניסו את זה

משה גפני: תן לי להסביר

משה גפני:  איך תבין אם לא תשמע את מה שאני מסביר? ואז אנחנו כאן בדיון אמרנו למה הסיגריות האלקטרוניות שונות מהעלאת המס על הסיגריות הרגילות, הרי זה אותו דבר, שמענו את משרד הבריאות

משה גפני:  עד כאן בסדר

משה גפני:       מה שעכשיו מתברר, שבעצם הם לא אוכפים את הנושא של המס על הסיגריות האלקטרוניות, אין יבוא ואי-אפשר לעשות את כל הדברים האלה

משה גפני:  אז אני שואל אותם מה הם מציעים לנו

נאור שירי: תודה, מורה נבוכים, ממש הבנתי את זה, אבל הבהרת לי

משה גפני: לא הבנת

נאור שירי: הבנתי

נאור שירי:  אז בעצם אני אתחבר למה שחנוך ידידי פה לשמאלי, אני מדגיש שוב, לשמאלי, ציין

נאור שירי:  במקום לעשות עבודה כשהיה להם זמן, נכון? לכל גורמי המקצוע היה מלא זמן לעשות עבודה ולנצל את שעת הכושר, כמו שאמרת, גם אתמול וגם היום, בנוגע למע"מ, בנוגע למיסוי

נאור שירי:  אתה חושב שהם לא יודעים את זה? אני רוצה לשאול פה, מישהו חושב שמשרד האוצר לא יודע שהוא לא אוכף את זה? מישהו חושב שמשרד האוצר לא יודע שהוא אוכף?     

משה גפני: הם אמרו שהם לא אוכפים

נאור שירי: אז מה אנחנו עושים פה, תגיד? הם יודעים מזה

נאור שירי:  הם יודעים שאין להם הכנסות מזה, הם יודעים שזה סתם

אליהו (אלי) רביבו: לא, הם לא אמרו

אליהו (אלי) רביבו:  אם אתה לא דורש לדון בעניין הסיגריות האלקטרוניות הם לא משקפים לך את הטעות שלהם ואת התקלה

אליהו (אלי) רביבו:  על ידי זה שהם יצרו תקלה אחת בחוסר יכולת אכיפה ותפקוד שלהם הם באים ליצור צרה נוספת בדמות הדיוטי פרי

אליהו (אלי) רביבו:  זה האירוע

נאור שירי: במקום שהדיון יהיה על להגדיל את עבודת המטה שלכם ולהגדיל את מספר הפקחים ואת צורת האכיפה, ואז יוכלו להעלות את המס, אבל לא עושים את זה

נאור שירי:  כמה פקחים מוספים השנה ברשות המיסים?     

תמר צ'ין: אתייחס למה שיו"ר הוועדה אמר לגבי מה שאנחנו מבקשים

תמר צ'ין:  אנחנו מבקשים שני דברים: בקשה אחת היא מכם ובקשה שנייה היא אלינו, והוועדה יכולה גם לעקוב אחריה אם אנחנו עומדים אחרי חלקנו כממשלה

תמר צ'ין:  מכם אנחנו מבקשים או שאתם ביקשתם מאיתנו להשוות, ועל כן הגענו עם צו שמשווה

תמר צ'ין:  מטלת האכיפה היא ללא ספק על רשות המיסים ועל הממשלה

תמר צ'ין:  ממטלת האכיפה, גם לפני שהוועדה אמרה, ברור לנו שיש בעיה משמעותית שם

תמר צ'ין:  המס הסופי עבר לפני קצת יותר מחצי שנה, עוד לא הצליחו לפתור את בעיות - - -     

ולדימיר בליאק: והמס של לפני שנתיים?     

קריאה: שנתיים וחצי לא חצי שנה

תמר צ'ין: לא נגיד שהמצב טוב, המצב לא טוב

אורית פרקש הכהן: הוא שואל ממתי המס, הוא הוטל רק לפני חצי שנה?     

ולדימיר בליאק: את אומרת שהמס עבר לפני חצי שנה, אז אני שואל מה עשינו לפני שנתיים, לא העלינו מס?     

תמר צ'ין: העלינו מס לפני שנתיים, ואז הייתה שנה של עיסוק במה הגובה שלו

תמר צ'ין:  אני מסכימה איתך, אנחנו חושבים בסוף שהמטרה לאכוף

משה גפני: למה לא אוכפים?     

תמר צ'ין: הממשלה בחודש האחרון עושה בזה ריכוז מאמץ כדי שמה שעבר בוועדה יקרה במציאות

ולדימיר בליאק: שנתיים?     

עופר רז-דרור: אני רוצה לשקף לכם את הבעיות שלנו, של רשות המיסים

עופר רז-דרור:  היה פה שוק מסוים לפני החקיקה

עופר רז-דרור:  השוק הזה, כמו שאומרים פה היבואנים שהיו בו, עבר שינוי משמעותי בעקבות ההעלאה המשמעותית של המס

ולדימיר בליאק: הייתם ערים לזה?     

עופר רז-דרור: ברמת המטה לא היינו ערים לזה, ברמת המכס נעשו תפיסות

קריאה: איך? אנחנו אומרים את זה פה כבר שנתיים וחצי

עופר רז-דרור: אני לפחות חשבתי שיש גביית מס משמעותית, גם אם אפשר לשפר

עופר רז-דרור:  באיזושהי בחינה שעשינו בסוף שנת 2023 גילינו שהגבייה מאוד מאוד נמוכה

עופר רז-דרור:  מיוזמתנו הצפנו את זה פנימית, הקמנו את הצוות הזה, עשינו לעצמנו commitment בהחלטת ממשלה, כי זה התפקיד שלנו, לגבות את המס הזה

עופר רז-דרור:  לכן מבחינתו זה הדבר הראשון במעלה בעולמות הסיגריות האלקטרוניות, שנצליח לגבות את המס הזה, שנצליח לאפשר לאנשים שומרי חוק לקחת חלק בשוק הזה, ושהוא לא יישלט על ידי שוק שחור או גורמי פשיעה כאלה ואחרים

עופר רז-דרור:  אנחנו רציניים בעבודת הצוות

אבי כהן: אז למה לא לשבת איתנו? למה לא לשאול אותנו איזה מס יכול לעבוד? למה?     

קריאה: תשבו איתנו, תשבו עם בעלי הכספים

נאור שירי: כמה הון שחור יש במדינה? 18 מיליארד שקל בשנה פלוס מינוס?      

עופר רז-דרור: יותר

אורית פרקש הכהן: אני יכולה להציע משהו?     

נאור שירי: 18 מיליארד שקל בערך הון שחור יש במדינת ישראל

נאור שירי:  למה לא היה פה דיון לקראת התקציב המאוד מאוד קשה, והקשיים שאנחנו משיתים על הציבור, איך מטפלים בהון השחור

נאור שירי:  למה תמיד הכי קל - - -     

משה גפני: למה לא היה דיון על תקציבים? למה?     

נאור שירי: עכשיו תגיד לי ב-2013

משה גפני: אתה צודק, אני איתך

נאור שירי: אבל זה כסף קל

חנוך דב מילביצקי: אבל, הרב גפני, כל דיון יש לנו הון שחור

חנוך דב מילביצקי:  כל מה שמביאים לנו בזמן האחרון - - -     

ינון אזולאי: רק הון שחור, מה זה, כל הדיונים זה הון שחור

אליהו (אלי) רביבו: אתה מוזמן להגיע לדיונים שאני מנהל בעניין המלחמה בהון השחור

נאור שירי: תזמין אותי

אליהו (אלי) רביבו: ברוך הבא, הוזמנת

משה גפני: תודה

משה גפני:  בקצרה, אורית, אני רוצה לסיים את הסאגה הזאת

אורית פרקש הכהן: ממתי אנחנו צריכים להתעסק בנושא של אכיפה? זאת האחריות של הממשלה, של גורמי הממשלה

אורית פרקש הכהן:  אנחנו פה גוף מחוקק

אורית פרקש הכהן:  מבחינת מה שנכון לעשות, אין בכלל ספק שצריך למסות את הסיגריות האלקטרוניות, ולכן אנחנו צריכים לקבל כאן צו בנוסח מתוקן שממסה את המוצרים הללו, והממשלה תיקח על עצמה פרויקט לטפל באכיפה של זה

אורית פרקש הכהן:  ממה שמדובר אני מבינה שזה נושא שהממשלה, שמטבעה עובדת לאט, לומדת איך להתמודד איתו

אורית פרקש הכהן:  הרי הסיגריות האלקטרוניות הן לא תופעה של 20 שנה, ולכן נכנסנו לבור שאנחנו לא צריכים להיות בו

אורית פרקש הכהן:  נחוקק את המס הזה, והממשלה תצטרך לתת תשובות איך היא אוכפת את זה

נאור שירי: מה זה יעזור לחוקק את החוק?      

אורית פרקש הכהן: הם ימצאו את הדרך לעשות את זה

נאור שירי: למה שהם ימצאו את הדרך? למה?     

אורית פרקש הכהן: ואם צריך לחזור אלינו לתקן הם יתקנו

קריאה: אין מה למסות מחיר שהוא גבוה מדיי

משה גפני: נאור, מספיק

משה גפני:  מה עוד אנחנו צריכים לדון בסאגה הזאת

משה גפני:  ייאמר לזכותו של העוזר של שר האוצר, שלא נתתי לו לדבר בישיבה הקודמת, הוא אמר ששר האוצר לא הביא את הסיגריות האלקטרוניות

משה גפני:  חשדנו שזה בגלל שהוא מעשן סיגריות אלקטרוניות

ולדימיר בליאק: לא חשדנו

נאור שירי: לפי איך שהוא דיבר אתמול באמת צריך לראות מה הוא מעשן

משה גפני: אולי מספיק

משה גפני:  אני מדבר עכשיו מקצועית על העניין הזה

משה גפני:  הוא טען, את זה אמר עומר רחמים - - -     

משה סולומון: עדיף שלא תגיד כלום

נאור שירי: באמת עדיף שלא תגידו כלום אחרי מה שהוא אמר אתמול

אורית פרקש הכהן: נראה לי ששר האוצר לא היה מודע לזה

ולדימיר בליאק: אמירה מזעזעת שלו

משה גפני: רבותיי, הטענה הייתה שאי-אפשר לאכוף את זה, ולכן הוא לא הביא את זה בצו

משה גפני:  ואנחנו צריכים עכשיו - - -      

ולדימיר בליאק: אבל הוא שר האוצר, התפקיד שלו לאכוף

ולדימיר בליאק:  אז נבטל את כל המיסים כי הוא לא יודע לאכוף

ולדימיר בליאק:  מה זה הטיעון הזה?     

משה גפני: ולדימיר, הדיון הוא לא על שר האוצר, הדיון הוא על הצו הזה

משה גפני:  הצו הזה היה דרישה, מה שאורית אמרה עכשיו

ולדימיר בליאק: הגיע הזמן שנעשה דיון על שר האוצר

ינון אזולאי: אבל זה לא נכון, את המיסוי הזה רשות המיסים לא יודעת לאכוף, מה זה קשור לשר האוצר? זה התחיל כבר - - -     

משה גפני: אבל למה? אגב, ינון, אני מודה לך על ניהול הישיבה אתמול כשהייתי חייב לנסוע

נאור שירי: הוא ניהל את הישיבה ביד רמה, ועם מסקנות, ואני מצפה בשבוע הבא לדיון

משה גפני: אני מקבל את העמדה הזאת

משה גפני:  הבאתם צו, נצטרך לקבל החלטה בהצבעה האם אנחנו מאשרים את הצו הזה שמעלה את המיסים על הסיגריות האלקטרוניות, תוך לקיחה בחשבון של מה שאמרו היבואנים לשעבר, שאין אכיפה

משה גפני:  ואנחנו דורשים את האכיפה הזאת

משה גפני:  אני חושב שצריך לעשות את זה כמו ששלומית אמרה, בשתי פעימות, חצי שנה ועוד חצי שנה, ואתם במשך הזמן הזה תצטרכו לבוא ולהגיד לנו האם אתם אוכפים או לא אוכפים

משה גפני:  אנחנו לא יכולים לעשות צחוק

אורית פרקש הכהן: היו"ר, כמה שפחות תפעיל עליהם לחץ הם פחות יתאפסו על האכיפה

משה גפני: לא להפעיל לחץ? תעשו מה שאתם רוצים, תצאו לחופש

אורית פרקש הכהן: לא, להכניס את זה לתוקף

אורית פרקש הכהן:  עד שיבוא אזרח פרטי ויתבע באופן אישי את רשות המיסים - - -      

אבי כהן: אבל אכיפה לבד לא תעזור לך

משה גפני: נצביע על זה בישיבה הבאה, בעזרת השם

נאור שירי: באמת, על מה נצביע?      

משה גפני: אתה יודע, נראה לי שאתה מנותק

יצחק פינדרוס: יגידו לך את הנוסח, ועל זה תצביע

נאור שירי: אתה תצביע על זה

יצחק פינדרוס: לא יודע, אולי אני אצביע נגד, אולי בעד

נאור שירי: תגיד, נראה לך שאנחנו קונוסים פה? מה זה הדבר הזה? הרגע אתם עושים דיון שלם, ואמרת בדקה הראשונה שהכול פה בלוף, ואז אתה אומר שבדיון הבא נצביע על הבלוף

נאור שירי:  די, נו, די

נאור שירי:  די, ינון, די, זה לא יכול להיות

יצחק פינדרוס: מה לא יכול להיות? למה לא?     

נאור שירי: ממך אין לי ציפיות

משה גפני: תודה רבה

משה גפני:  נאור, אני מקבל את עמדתה של אורית

נאור שירי: של מי? מה?     

משה גפני: אם היית מקשיב לה - - -     

נאור שירי: הקשבתי לה

נאור שירי:  סימסתי לה מה נסגר איתה

משה גפני: מה שהיא אמרה זה מה שרובנו אמרנו

משה גפני:  אמרנו שאנחנו רוצים להשוות את הסיגריות האלקטרוניות לסיגריות הרגילות, והיות שאנחנו לא עושים את האכיפה, מי שעושה את האכיפה זה משרדי הממשלה

נאור שירי: אבל אנחנו פה גם גוף מפקח, אומרים לך שאין אכיפה

משה גפני: תודה רבה

משה גפני:  תצביע נגד

נאור שירי: לא תודה, סליחה

נאור שירי:  אומרים לך שאין פיקוח, אז בוא נעלה את המס

נאור שירי:  אתה יודע מה, בוא נעלה את המס בחזקת 20

נאור שירי:  בוא נעלה אותו, מה זה משנה

נאור שירי:  בואו

נאור שירי:  מה, אתם רציניים?      

אורית פרקש הכהן: איפה היית בחוקה בתקופת החקיקה הממשלתית? נאור לא היה

נאור שירי: אורית, איפה היית פה בארבעה חודשים האחרונים

אורית פרקש הכהן: נאור, לא היית בוועדה החוקה

אורית פרקש הכהן:      
 2

אורית פרקש הכהן:  טיוטת צו תעריף המכס והפטורים ומס קניה על טובין (תיקון מס'

אורית פרקש הכהן: ), התשפ"ד–2024 (העלאת המס על סיגריות)         

משה גפני: צו שני: טיוטת צו תעריף המכס והפטורים

משה גפני:  בנושא של הדיוטי פרי אתם רוצים להגיד משהו לפני שאני נותן לחברים? בבקשה

תמר צ'ין: שלחנו שני תיקונים, אחד לעניין האלקטרוניות בדיוטי פרי גם בעקבות דברים שעלו בוועדה בשבוע שעבר

תמר צ'ין:  במקום שהפטור ירד לאפס, כלומר, שלא יהיה אפשר להכניס ולו סיגריה אחת למדינה, העלינו את הפטור ככה שהוא כן חל על 20 סיגריות

תמר צ'ין:  כלומר, בן אדם שנמצא עם חפיסת סיגריות עליו - - -     

אליהו (אלי) רביבו: די, די, יש גבול, יש גבול

אליהו (אלי) רביבו:  אתם חצופים

נאור שירי: פה עובר הגבול? אני רק רוצה להבין

אימאן ח'טיב יאסין: את יודעת שיש אנשים שמעשנים, וזה לא טוב, שלוש חפיסות סיגריות ביום

תמר צ'ין: נכון, המטרה בסוף היא גם להקל - - -      

אימאן ח'טיב יאסין: זה קיצוני יותר מדיי, או שמבטלים או שמשאירים

קריאות: - - -     

אליהו (אלי) רביבו: בואי, יש גבול

אליהו (אלי) רביבו:  מיסים כן, אפס לא

משה גפני: אליהו, אתה לא יכול להיכנס לתוך הדברים

חמד עמאר: אדוני היושב-ראש, מי ששותק ורוצה לדבר בזמן – או שאתה מנהל את זה או שכל אחד מתפרץ מתי שהוא רוצה

אימאן ח'טיב יאסין: כבודו, זה לא יאומן, זה קיצוני מאוד, או שמבטלים על הסף או שמשאירים

משה גפני: אני לא מסכים באמצע הדיבורים

משה גפני:  מה זה הדבר הזה?     

תמר צ'ין: בשבוע שעבר עלו בוועדה שאלות על היכולת לאכוף, והמטרה בסוף לייצר צו שהוא כמה שיותר אכיף וכמה שיותר פשוט

אליהו (אלי) רביבו: בדיוק כמו שעשיתם עם האלקטרוניות

חנוך דב מילביצקי: מה אומר הצו?      

תמר צ'ין: הצו אומר שיש פטור על 20 סיגריות

תמר צ'ין:  כלומר, אפשר להכניס חפיסה אחת, בן אדם שיימצא עם חפיסה אחת לא - - -     

חנוך דב מילביצקי: פאקט?     

תמר צ'ין: חפיסה, 20 סיגריות

תמר צ'ין:  פאקט זה 200 סיגריות

חנוך דב מילביצקי: תשכחו מזה , חבר'ה, זה לא יעבור

תמר צ'ין: זה דומה למה שמדינות אחרות עשו בעולם

חנוך דב מילביצקי: לא יקרה

אליהו (אלי) רביבו: תראי לי איזו מדינה

חמד עמאר: מה שאת אומרת עכשיו זה שכל מי שיכנס צריך לחפש אותו

משה גפני: נראה לי שאתה כבר מנהל הישיבה

חמד עמאר: כל מי שמעשן

תמר צ'ין: להפך, זה היה כשהיית עם אפס

אליהו (אלי) רביבו: אתם עד כדי כך מנותקים שאת הצרה שיצרתם באלקטרוניות אתם רוצים לייצר בטבק דרך הדיוטי פרי

משה גפני: אליהו, אתה לא רוצה שאני אנהל ישיבה? אני לא אנהל ישיבה

אליהו (אלי) רביבו: סליחה

אימאן ח'טיב יאסין: זאת בדיחה

אימאן ח'טיב יאסין:  תגידו שהעישון לא בריא ותסגרו עם הכול

משה גפני: אימאן, זה באמצע דיבורים

משה גפני:  אני לא מבין, אני אתן לדבר, אבל תיתנו לנהל דיון

משה גפני:  בבקשה

תמר צ'ין: בסוף האמירה היא עדיין חד-משמעית, גם מה שיעל אמרה בשבוע שעבר, סיגריה בדיוטי פרי פוגעת בבריאות בדיוק כמו סיגריה שלא בדיוטי פרי

תמר צ'ין:  אין שום הבדל בפגיעה בבריאות בין אם את טסה לחו"ל לבין אם את לא טסה לחו"ל

תמר צ'ין:  היום הסיגריה בדיוטי פרי זולה במעל 40% מסיגריה בחוץ, למרות שהיא פוגעת בבריאות בדיוק באותה מידה

תמר צ'ין:  אנחנו יודעים שלמחיר יש השפעה על צריכת סיגריות

אליהו (אלי) רביבו: היא פשוט מספרת לנו דברים - - -     

משה גפני: אז מספרת

ולדימיר בליאק: אתה יכול לתת לה להשלים? אתה רוצה שאני אשאל אותך שאלה?     

משה גפני: אל תשאל, היא באמצע

ולדימיר בליאק: לא כדאי לו

תמר צ'ין: כשהמחיר נמוך במעל 40%, ואנחנו יודעים שלמחיר יש השפעה על צריכה, ברור שזה שהמחיר נמוך בדיוטי מעודד עישון

תמר צ'ין:  המדינה מסבסדת בפועל עישון

תמר צ'ין:  לכן באנו עם צו שאומר שאין יותר פטור, אפס

תמר צ'ין:  עלו שאלות על היכולת לאכוף כשזה אפס

תמר צ'ין:  אנחנו לא רוצים להפוך את כול אוכלוסיית המעשנים בישראל לעבריינים

תמר צ'ין:  אנחנו רוצים שהם לא יעשנו, אבל אנחנו בטח לא רוצים להפוך את כולם לעבריינים

תמר צ'ין:  ולכן המטרה היא שמי שבכל מקרה הייתה עליו חפיסה אחת לא ייחשב כעבריין, ורשות המיסים לא תצטרך לאכוף עליו ולא יהיו שם בעיות

תמר צ'ין:  אבל נפסיק לסבסד רכש של 200 סיגריות, של עשר חפיסות בבום, כמו שהתייחסו חברי הכנסת בשבוע שעבר, כי זה מעודד עישון ברצף

אורית פרקש הכהן: כי יש סטוק

תמר צ'ין: כי יש סטוק כבר מוכן

תמר צ'ין:  זו המטרה של השינוי שהגשנו לוועדה אתמול כדי להקל את האכיפה גם בעקבות הערות שעלו, וגם חשיבה של רשות המיסים

תמר צ'ין:  גם אדגיש שהביטול הוא עד הסוף ושזה שינוי טכני לטובת העזרה באכיפה בביטול עד הסוף של הפטור

תמר צ'ין:  זה לא ביטול הביטול

משה גפני: חברי הכנסת

משה גפני:  אליהו רביבו

חנוך דב מילביצקי: מתייחסים כאילו שאנחנו מטומטמים, מת על זה, כמו לילדים בגן

אליהו (אלי) רביבו: אתה צודק     

חנוך דב מילביצקי: ממש כאילו אנחנו ילדים בגן שהביאו לנו איזה – זה פשוט

חנוך דב מילביצקי:  את יודעת מה, אם היית עובדת בדירקטוריון פרטי לא היית מעזה לבוא עם דבר כזה אחרי הדיון שהיה פה

משה גפני: חנוך, מה אתה רוצה ממנה?     

ינון אזולאי: עזוב אותה

אליהו (אלי) רביבו: תאפשרו לו לבטא, הוא צודק

חמד עמאר: מה אתה רוצה ממנה?     

אליהו (אלי) רביבו: מה זה מה אתה רוצה ממנה? מה, היא עוברת אורח?     

חמד עמאר: היא מייצגת את עמדת הממשלה

ולדימיר בליאק: אולי נכבד?      

אימאן ח'טיב יאסין: זאת הממשלה שלך

אימאן ח'טיב יאסין:  זאת הממשלה, לא היא, היא פקידה

ולדימיר בליאק: אם זה הממשלה אז תכבדו אותה, מה זאת המתקפה הזאת? מה זה הדבר הזה?     

קריאות: - - -     

נאור שירי: מה זה הדבר הזה? אתה אמור לא להרשות את זה, אתה אמור להגן על עובדי מדינה, הם מייצגים פה את עמדת הממשלה הביזיונית שלכם

נאור שירי:  זה העניין

נאור שירי:  וכן, היא שלכם

אליהו (אלי) רביבו: תפסיק להסתובב בצורת הדלת המסתובבת

נאור שירי: צועקים עליה? היא מביעה את עמדת השר פה

נאור שירי:  מי זה השר? מי השר?     

משה גפני: תודה, נאור

ולדימיר בליאק: תכף הוא מרביץ לה

ולדימיר בליאק:  מה זה הדבר הזה?     

נאור שירי: מי ירצה לעבוד במשרד האוצר עם כזה דבר? מי?     

משה גפני: תודה רבה

נאור שירי: לא תודה, סליחה

משה גפני: אליהו, בבקשה

משה גפני:  אתחיל להוציא עכשיו

ולדימיר בליאק: אולי תכבדו קצת? איבדו את זה לגמרי

נאור שירי: תגיד, מה, אתה רציני? אתה אומר לי שתוציא?     

אליהו (אלי) רביבו: אדוני היושב-ראש, תודה רבה

אליהו (אלי) רביבו:  בדיוק אותם נציגים סביב אותו נושא ואותו שיח שעוסק ביכולת ההצלחה של מניעת פגיעה בבריאות של המעשנים על ידי אכיפה, או יותר נכון על ידי חוסר אכיפה

ולדימיר בליאק: קונספציה

אליהו (אלי) רביבו: פגשנו את אותם נציגים עם אותה גישה כושלת ורופסת בסיגריות האלקטרוניות, שמנסים לגלגל אותה לעניין הכנסת סיגריות רגילות לטסים

אליהו (אלי) רביבו:  בעבר ניתן היה לרכוש חמישה פאקטים בפטור, לאחר מכן זה ירד לשניים

יצחק פינדרוס: אף פעם לא היה יותר משניים

אליהו (אלי) רביבו: היה

אליהו (אלי) רביבו:  אולי אז לא היית תושב הארץ

יצחק פינדרוס: לא היה

יצחק פינדרוס:  חמישה ומותר להכניס שניים

אליהו (אלי) רביבו: אז אני אומר לך שהיה

חמד עמאר: תתווכחו ביניכם אתם המעשנים כמה היה מותר

חמד עמאר:  בואו נתקדם

משה גפני: מה זה רלוונטי עכשיו? בסדר, אז היו שניים

אליהו (אלי) רביבו: ואז זה ירד לשניים, והשניים ירדו לאחד

אליהו (אלי) רביבו:  חשוב שנבין שכמעשן נרקוטי לא משנה כמה תעלה קופסה אני אקנה

אליהו (אלי) רביבו:  לבן אדם ממוצע אם הרכישה לא תהיה משתלמת דרך הדיוטי פרי הוא יקנה אותה בחוץ לארץ בהרבה יותר זול, ויבריח כבר כמות גדולה

אליהו (אלי) רביבו:  אני לא יודע מה חושבת אותה נציגה, האם אי פעם בוצע במכס בכניסה במסלול הירוק חיפוש גופני על נוסע

אליהו (אלי) רביבו:  אתם יורדים לרזולוציה של קופסה, משמע, בודקים אנשים באופן גופני

אליהו (אלי) רביבו:  במספר הפעמים שטסתי בחיי מעולם לא בדקו אותי גופנית

אליהו (אלי) רביבו:  תבינו עד כמה שאתם מדברים על נושא

אימאן ח'טיב יאסין: אתה לא ערבי

אליהו (אלי) רביבו: נכון

ינון אזולאי: קחו את זה לתשומת לבכם

אליהו (אלי) רביבו: תביני עד כמה שהתיאוריות שלכם לא מחזיקות מים במציאות

אליהו (אלי) רביבו:  לעומת זאת, אנחנו מבינים שעיקרון מכירת הסיגריות בדיוטי פרי הוא לא המקור ההכנסתי שעליהן מתבסס הדיוטי פרי ו/או רשות שדות התעופה

אליהו (אלי) רביבו:  ואותי הדיוטי פרי לא מעניינים בכלל, אותי מעניינת רשות שדות התעופה

ולדימיר בליאק: למה?     

אליהו (אלי) רביבו: הינה, אני אספר לך למה

ולדימיר בליאק: תספר לי

אליהו (אלי) רביבו: אני חבר בכנסת העשרים-וחמש, נבחרתי במחוז מרכז כנציג העובדים במדינת ישראל

אליהו (אלי) רביבו:  אני גאה ומרוגש לייצג אותם נאמנה

אליהו (אלי) רביבו:  פגיעה בהטלת מס לא סביר שלא ניתן יהיה לאכוף אותו תפגע בהכרח ברשות שדות התעופה על כל עובדיה, שהם קהל בוחריי

אליהו (אלי) רביבו:  אני גאה להגיד את זה, הבנת?      

ולדימיר בליאק: בסדר גמור, תודה רבה

אליהו (אלי) רביבו: אתה רומז לי את זה בלי סוף

ולדימיר בליאק: תודה רבה שאמרת את זה

אליהו (אלי) רביבו: שמעת? והמס הזה לא יחול

ולדימיר בליאק: אבל לא אכפת לך מבריאות הציבור

ולדימיר בליאק:  לא אכפת לך מבריאות הציבור

ולדימיר בליאק:  זו שחיתות

אליהו (אלי) רביבו: הינה, אמרתי את זה, לא הסתרתי את זה

ולדימיר בליאק: זו שחיתות

ולדימיר בליאק:  זו בדיוק השחיתות

אליהו (אלי) רביבו: מה שאתה רצית להתחשב בי, אני מספר את זה כגאווה

אליהו (אלי) רביבו:  והינה, אני מודיע לך ולכם, לא יעבור תקציב המדינה עם המס הזה

ולדימיר בליאק: ואתה לא מבין מה התפקיד של חברי הכנסת

ולדימיר בליאק:  אתה לא מבין בכלל מה התפקיד שלך כחבר כנסת, ואתה מועל בתפקידך

אליהו (אלי) רביבו: שמעתם? לכו לשר שלכם, תספרו לו שאני אמרתי שאין תקציב מדינה

אליהו (אלי) רביבו:  שמעתם? אני את שלי סיימתי

חמד עמאר: אני חושב שלכל מי שמעשן יש ניגוד אינטרסים, וצריך להוציא אותו

קריאה: ובטח שמייצג את רשות המיסים

אליהו (אלי) רביבו: הינה, מסרתי את זה לא ברמז, אין תקציב מדינה

אליהו (אלי) רביבו:  לכו תכינו ותעשו שיעורי בית

אליהו (אלי) רביבו:  תהיו יותר יצירתיים מהגישה הרופסת, כמו שפעלתם בסיגריות האלקטרוניות

אליהו (אלי) רביבו:  רציתם להטיל מכס, הפצצתם את המדינה עם חומר עישון לא מבוקר, לא מפוקח ולא ממוסה

חמד עמאר: הלוואי שהיית רב כך על המע"מ

אליהו (אלי) רביבו: אבל אני מאמין בהעלאה

קריאות: - - -     

משה גפני: תודה רבה

משה גפני:  בבקשה, חבר הכנסת פינדרוס; ואחריו – חנוך

יצחק פינדרוס: אדוני היושב-ראש, חבריי חברי הכנסת, יש שני נושאים שעלו פעם קודמת

יצחק פינדרוס:  גילוי נאות, אני גם מעשן וגם קונה בדיוטי פרי מדי פעם, אבל לא זה הנושא

יצחק פינדרוס:  אפשר לקנות בחוץ לארץ

יצחק פינדרוס:  העלינו שני נושאים מקצועיים בפני רשות המיסים

יצחק פינדרוס:  אין ויכוח על הסכנה בעישון ואין ויכוח על הפגיעה בבריאות בעישון, אבל מדינת ישראל לא חיה בחלל ריק, והעלינו שני נושאים – אחד ממקורות ההכנסה של רשות שדות התעופה, תגידו לנו איך אתם מפצים אותם

יצחק פינדרוס:  זה בסדר גמור, מותר לקבל החלטה, אבל רשות שדות התעופה צריכה לקבל תשובה

ולדימיר בליאק: דיברנו על זה בדיון הקודם

יצחק פינדרוס: וזאת לא בושה לדאוג לעובדי רשות שדות התעופה על אף שהם לא קהל בוחריי, וזה בסדר

יצחק פינדרוס:  אבל רשות שדות התעופה היא גוף שמישהו צריך לקחת עליו אחריות

יצחק פינדרוס:  זה לא איזשהו אירוע צדדי לרשות שדות התעופה בגלל שאנחנו לא חיים בחלל ריק

יצחק פינדרוס:  בכל מדינות העולם הדיוטי פרי מבוסס על בשמים ועל סיגריות

יצחק פינדרוס:  אנחנו מכירים את זה בכל העולם, זאת לא איזו המצאה ישראלית, זה קיים בכל העולם

יצחק פינדרוס:      שתיים, דיברנו גם על עוד משהו, יש פה חברות בין-לאומיות שמושקעות בדיוטי פרי, אתם צריכים לתת תשובות

יצחק פינדרוס:  הרי יש איזשהו ביסוס חוזי כשאנחנו נמצאים פה

יצחק פינדרוס:  ביקשנו רק דבר אחד בדיון הקודם, אדוני היושב-ראש, תביאו תשובות לשני הנושאים האלה – מה אתם עונים לרשות שדות התעופה כשאתם לא לוקחים אחריות על התקציב שלהם

יצחק פינדרוס:  איך אמרנו? בקורונה אמרנו להם, וזה בסדר גמור, תיקחו אג"חים, אבל בסוף תנו להם להתנהל כמו רשות שדות התעופה בכל העולם, אחד

יצחק פינדרוס:      שתיים, באה החברה שעושה את הדיוטי פרי לפה ואמרה: זה שער הכניסה שלנו, זה חלק מרכזי בעסק שלנו, אנחנו בחוזה בין-לאומי, צריך איזושהי עצימות כשאתה נמצא בחלל ריק

יצחק פינדרוס:  על שני הדברים האלו לא קיבלתי תשובה

יצחק פינדרוס:  קיבלתי תשובה על החפיסה הבודדת שלי

יצחק פינדרוס:  תודה

אליהו (אלי) רביבו: אתה יודע למה לא קיבלת תשובה? כי מרגע שהוכחנו שיש פגיעה פיסקלית ולא הכנסה הם עברו לפאן הבריאותי, זה הבלוף שלהם

אליהו (אלי) רביבו:  זהו, סיימתי

משה גפני: חנוך; ואחריו – אימאן

חנוך דב מילביצקי: היה דיון ארוך בפעם הקודמת

חנוך דב מילביצקי:  הדיון העלה הרבה נושאים, העלה את הפגיעה ברשות שדות התעופה, העלה את הנושא שבחו"ל זה יותר, העלה את האירוע שבעצם את הכסף גם ככה גורמים יוציאו בחו"ל ולא בארץ, ועוד הרבה דברים

חנוך דב מילביצקי:  ואז אנחנו מקבלים תשובה

חנוך דב מילביצקי:  וכן, הבעיה היחידה שהעליתם הייתה אכיפה

חנוך דב מילביצקי:       אז אנחנו נותנים איזשהו פתרון שהוא באמת בושה

חנוך דב מילביצקי:  אין לי דרך להגדיר אותו חוץ מבושה ולעג, ומחשבה שמי שיושב פה בוועדת הכספים, וואלה, הוא אולי חלול כמו הבקבוק הזה

חנוך דב מילביצקי:  אני באמת לא יודע

חנוך דב מילביצקי:  לבוא עם תשובה כזו זה חוסר כבוד, זה חוסר רצינות, ולמרבה הצער זה משהו שמאפיין הרבה מהצווים והחוקים שמביאים הנה

חנוך דב מילביצקי:  אתם אולי חושבים שבגלל שיש פה קואליציה ובגלל שיש שר אוצר מהקואליציה אז מי שיושב פה מטעם הקואליציה הוא תוכי שיעשה ככה

חנוך דב מילביצקי:  אז לא

חנוך דב מילביצקי:  ואם לא תתייחסו ותיתנו לנו פרטים ותיתנו לנו נתונים - - -     

חמד עמאר: שיצאו איתכם החוצה

חנוך דב מילביצקי: על זה לא

חנוך דב מילביצקי:  ותיתנו נתונים ותתייחסו בצורה רצינית לכל הטענות שהעלינו פה, ותדברו איתנו במספרים, ואני רוצה לדעת מה תהיה הפגיעה של זה על רשות שדות התעופה

חנוך דב מילביצקי:  ואם אני הולך לפצות את רשות שדות התעופה מה החשבון של זה לעומת הכאילו רווח שאני הולך לעשות מזה

חנוך דב מילביצקי:  ואיך אתם הולכים להביא לי עוד 200-150 מוכסים, ובעצם לבטל את המסלול הירוק בגלל שאתם עכשיו תצטרכו לבדוק בתיק של כל אחד

חנוך דב מילביצקי:  ואיזה פיצוי תעשו לפטור ושמור, כי הפטור ושמור מבוסס רוב ככולו על סיגריות, ואם זה לא יהיה עכשיו מה נעשה עם כל האירוע הזה

חנוך דב מילביצקי:  על כל השינוי הדרסטי דרמטי שאתם הולכים לעשות בדיוטי פרי אני מבקש לקבל איזושהי התייחסות

חנוך דב מילביצקי:  ואם לא, לא יעבור

חנוך דב מילביצקי:  ותפסיקו להתייחס אלינו כמו אל מטומטמים

משה גפני: תודה רבה

משה גפני:  אימאן, בבקשה; ואחריה – חמד עמאר

אליהו (אלי) רביבו: ואת זה אומר בן אדם שלא מעשן

חנוך דב מילביצקי: אני לא מעשן

אימאן ח'טיב יאסין: בוקר טוב לכולם

אימאן ח'טיב יאסין:  תחילה, כבודו, הייתי מצפה מכבודך כמכבד אדם להפסיק את התקיפה שהייתה נגד עובדת האוצר

משה גפני: אמרתי את זה מתי שזה היה, ואני אומר את זה גם עכשיו

משה גפני:  עם כל הכבוד, יש לה שר, רוצים לתקוף את השר, שיתקפו את השר

משה גפני:  לא לתקוף אותם

חנוך דב מילביצקי: את מדברת על לכבד אדם?     

אימאן ח'טיב יאסין: כן

חנוך דב מילביצקי: את מדברת על לכבד אדם? את?     

אימאן ח'טיב יאסין: כן

חנוך דב מילביצקי: את? מכחישת שואה

חנוך דב מילביצקי:  את מדברת על לכבד אדם?     

אימאן ח'טיב יאסין: תעזוב, תעזוב

משה גפני: מה עכשיו?      

משה סולומון: מה תעזוב? זה אמיתי

משה סולומון:  לכבד אנשים שנרצחו בצורה זוועתית, ולהכחיש את זה זה איום ונורא

חנוך דב מילביצקי: את? את? וואללה

חנוך דב מילביצקי:  את מדברת על לכבד אדם

חנוך דב מילביצקי:  פח אשפה, פח אשפה

אימאן ח'טיב יאסין: זה מה שיש להם להגיד כל פעם שאנחנו מדברים

משה סולומון: זה מה שעשית

משה סולומון:  זה מה שאת עשית

משה סולומון:  את עשית את זה ארבעה חודשים - הכחשת את השואה שהייתה לעם ישראל לפני ארבעה חודשים

קריאה: אולי תפסיקי להכחיש שואה

אימאן ח'טיב יאסין: זה מה שיש להם להגיד כל פעם שאנחנו מדברים

חנוך דב מילביצקי:  מכחישת שואה את

חנוך דב מילביצקי:  בשום מקום מתוקן לא היית פה

אימאן ח'טיב יאסין: אתה יודע בתוכך שזה לא נכון

משה סולומון: את הכחשת, תגידי - - -     

חנוך דב מילביצקי: את תומכת טרור

משה גפני: חבר הכנסת סולומון, אני מבקש, אנחנו בדיון תקציב

אימאן ח'טיב יאסין: הספקת להוציא את העצבים שלך היום או שיש עוד מישהו שאתה רוצה להכות?      

משה גפני: תודה

משה גפני:  אימאן, תמשיכי

חנוך דב מילביצקי: תומכת טרור על מלא את, והכיסוי הזה לא יעזור

חנוך דב מילביצקי:  את תומכת טרור

אימאן ח'טיב יאסין: אתה אדם אלים

אימאן ח'טיב יאסין:  אתה אדם אלים

חנוך דב מילביצקי: את תומכת טרור על מלא

חנוך דב מילביצקי:  תומכת טרור על מלא

אימאן ח'טיב יאסין: אתה אדם אלים

אימאן ח'טיב יאסין:  אתה אדם אלים

חנוך דב מילביצקי: אני לא מקדש טרוריסטים, אני לא עוזר להם

משה גפני: אני עוצר את הדיון

משה גפני:  אני עושה הפסקה 10 דקות

משה גפני: אני מחדש את הישיבה

משה גפני:  אני רק רוצה להגיד לחברים, וכמובן לאורחים, אם מישהו ידבר שלא בתורו עכשיו אני קורא לו לסדר

משה גפני:  ואם זה ממשיך אני מוציא אותו מהישיבה

משה גפני:  ואני לא אבדיל בין אף אחד, חברים שלי ולא חברים שלי, אף על פי שכולם חברים שלי

משה גפני:  המציאות הזאת איך שהוועדה מתנהלת לאחרונה זה בלתי נסבל

משה גפני:  תודה רבה

אחמד טיבי: הדברים שלו גם כלפי סולומון

אחמד טיבי:  גם כלפיך

משה גפני: אחמד

משה גפני:  אימאן, בבקשה

משה סולומון: הוא התכוון שאני האחרון בתוך הסדר שהוא אמר כדי שאחרים יתחילו

אימאן ח'טיב יאסין: צוהריים טובים לכולם, שוב, לעניינה של ההצעה, של התקנה

משה גפני: דיוטי פרי

אימאן ח'טיב יאסין: אני חושבת שההצעה הזאת מגוחכת לגמרי

אימאן ח'טיב יאסין:  אישית אני לא מעשנת, ואף אחד בבית שלי לא מעשן, ואני לא מוכנה להריח ריח של עישון

אימאן ח'טיב יאסין:  אפילו מי שמעשן בחוץ ובא על ידי קשה לי

אימאן ח'טיב יאסין:  אבל, ויש פה אבל אחד גדול, או שאנחנו מתנהלים בהיגיון – צריך שתהיה לנו תשתית על מה אנחנו מבססים את ההחלטות שלנו

אימאן ח'טיב יאסין:  אם זה בריאות אז תימנעו את זה עד הסוף ולא רק בדיוטי פרי, אם אכפת לכם כל כך מהבריאות של האנשים

אימאן ח'טיב יאסין:  אם לא, אז אל תשחקו בשכל שלנו, בחשיבה שלנו, כאילו שאנחנו לא מבינים כלום, או שמשאירים כמות שהוא או שמבטלים עד הסוף

אימאן ח'טיב יאסין:  אמרתי שאני לא מעשנת, אבל כשאני יוצאת לחוץ לארץ אני קונה מה שאפשר כדי לחלק כמתנה ולא כדי לעשן

אימאן ח'טיב יאסין:  זה דבר אחד

אימאן ח'טיב יאסין:       והדבר השני שאני רוצה להגיד כאן, כנראה ששום דבר לא חשוב לשר האוצר, שום דבר לא חשוב

אימאן ח'טיב יאסין:  יש לו דברים חשובים אחרים

אימאן ח'טיב יאסין:  תודה רבה

משה גפני: תודה רבה

משה גפני:  חמד עמאר; ואחריו – נאור שירי

חמד עמאר: אדוני היושב-ראש, קודם כול תודה שאתה נותן גיבוי לאנשי המקצוע שיושבים כאן במשרד

משה גפני: לחלוטין

משה גפני:  בבקשה, חמד

חמד עמאר: באמת תודה, זה דבר מאוד טוב וחשוב

חמד עמאר:  תשמע, אני גם לא מעשן ואמרתי את זה, ואמרתי שמי שמעשן אז יש לו ניגוד אינטרסים וצריך להוציא אותו החוצה

חמד עמאר:  אבל בוא ניכנס באמת לדיון

חמד עמאר:  השאלה אם אנחנו הופכים את אזרחי ישראל לעבריינים או לא הופכים אותם לעבריינים

חמד עמאר:  השאלה אם האכיפה תוכל להיות בשדה התעופה או לא תוכל, והאם הירוק יהיה ירוק והאדום יהיה אדום שם

חמד עמאר:  כשכל מי שמעשן עכשיו באמת יגיד: תשמע, אני מבריח, וכבר מבריח, למה שאני אבריח חפיסה אחת או שתיים או חמש או עשר, תפסו אותי תפסו אותי, עשו עליי חיפוש עשו עליי חיפוש, ייקחו את זה, אני אשלם את הקנס

חמד עמאר:  לא תפסו אותי לא תפסו אותי, אני נכנסתי

חמד עמאר:  השאלה אם תחפשו את כל אחד שיכנס, כי אתם לא יודעים מי מעשן ומי לא מעשן

משה גפני: אבקש בסוף תשובות על מה שנאמר

חמד עמאר: באמת אני רוצה להבין, אם אני עכשיו חוזר מחו"ל ואני לא מעשן, האם מחפשים בדברים שלי אם יש לי סיגריות או שאין לי סיגריות? ומעולם לא הבאתי איתי סיגריות

ולדימיר בליאק: יש לך חסינות

חמד עמאר: על זה אין לך חסינות, דרך אגב

חנוך דב מילביצקי: זה המקום היחיד שאין לך חסינות

חמד עמאר: אני גם מתייחס לנושא של האכיפה

חמד עמאר:  הייתי במשרד האוצר ואני זוכר שעשינו את המס על הסוכר, הבנו שמהרשות הפלסטינית תהיה ההברחה הכי גדולה, ולכן גם ישבנו עם שר האוצר של הרשות הפלסטינית

חמד עמאר:  אני בעצמי ישבתי וחייבתי אותם גם שם לחוקק חוק מקביל לחוק שלנו, כי יש את הלחצים שאנחנו יכולים לעשות, ושתתחיל להיות אכיפה שם בנושא של המס על הסוכר

חמד עמאר:       השאלה אם אנחנו עכשיו עושים את המס כאן על הסיגריות וגם בדיוטי פרי ובכל מקום, מה עם הרשות הפלסטינית? הנושא שם יחגוג בצורה בלתי רגילה

אליהו (אלי) רביבו: כבר חוגג, זאת האמת

חמד עמאר: אני זוכר שלקח לי הרבה זמן לשכנע את שר האוצר של הרשות הפלסטינית שיתערב בנושא של המס על הסוכר, ועכשיו אנחנו כאן פותחים דרך חדשה להברחות, ויהיה הברחות בצורה בלתי רגילה

חמד עמאר:  כי את בעצמך אמרת כנציגת שר האוצר שכשאת יורדת למטה ליד הבית שלך את רואה שמוכרים סיגריות אלקטרוניות

משה גפני: אבל, חמד, מה אתה רוצה ממנה?      

חמד עמאר: אני רוצה ממנה דבר אחד, להבין איך עושים את האכיפה ברשות הפלסטינית

משה גפני: תקשיב, היא לא הביאה את זה, אנחנו ביקשנו את זה

חמד עמאר: אני לא מדבר על האלקטרוניות, אני מדבר על הסיגריות בדיוטי פרי, אבל קשרתי אחד בשני עם האכיפה

משה גפני: סליחה

חמד עמאר: ברשות הפלסטינית תהיה חגיגה בלתי רגילה של הברחות סיגריות לישראל, איך אתם מתכוונים לעשות את האכיפה בנושא הזה? שתי שאלות, איך אתם תתנהגו עם האנשים שיכנסו לישראל, מעשן, לא מעשן, תבדקו כל אחד שיכנס לדיוטי פרי לישראל? והשאלה השנייה על ההברחות מהרשות הפלסטינית

חמד עמאר:  אני רוצה תשובות לשתי השאלות

משה גפני: תענו בסוף

משה גפני:  תודה רבה

משה גפני:  נאור; ואחרי זה – ולדימיר

נאור שירי: יש לי רק שאלות רטוריות, אני לא מצפה לתשובה, אף אחד לא צריך לרשום, כי הבנתי שזה גם לא משנה, כי כשאני שואל אני לא באמת מקבל תשובה, חוץ מהייעוץ המשפטי לכנסת

נאור שירי:       אנחנו תוקפים פה, ואני מצטער בשם חברי הוועדה עם הדם החם, לא נצביע

נאור שירי:  אנחנו תוקפים אתכם ואומרים לכם: למה אתם מביאים לפה? ביקשנו, שאלנו, לא עשו עבודה, כן עשו עבודה, אין מס, אין מע"מ

נאור שירי:  במקום שנתקוף את עצמנו אנחנו יוצאים עליהם בשאלות

נאור שירי:  מי שלא עשה את העבודה המתאימה החל מהדיון הקודם כשגילינו שמעלים את המס על משהו שלא גובים מס – ואתם אשכרה מביאים את זה לפה – מי שלא עשה את העבודה ומי שבחר לשבת עם טבלת אקסל קלה זה שר האוצר

נאור שירי:  זה שר האוצר

נאור שירי:  זה לא פקידי האוצר, זה לא ראש רשות

משה גפני: הוא לא הביא את זה

נאור שירי: מה עוד פעם לא הבנתי?     

משה גפני: שר האוצר לא הביא את זה

נאור שירי: מי הביא את זה?     

משה גפני: אנחנו העלינו את זה

נאור שירי: בתוכנית ההתייעלות הכלכלית

נאור שירי:  אני מדבר על זה

נאור שירי:  אתה רוצה שאני אדבר על הקודם?     

משה גפני: את זה אמרת על הקודם

נאור שירי: זה היה זלזול, אבל אני מדבר על זה

משה גפני: בבקשה

נאור שירי: זאת תוכנית התייעלות כלכלית, נכון? אני בדיון הנכון? נכנסתי

נאור שירי:  אתה רוצה שאני אבדוק בלוז?     

משה גפני: לא, הכול בסדר

נאור שירי: אנחנו מתייעלים כלכלית עכשיו

נאור שירי:  במקום לעשות עבודה אמיתית איך מתייעלים כלכלית, פנים ממשלתית, בהון השחור שעליו דיברנו, ברווחים, באלף ואחד דברים, אז מביאים לנו את זה שמורידים לבן אדם לקבוצת סיגריות

נאור שירי:  אני לא מעשן, לא אכפת לי, אבל זה פשוט מגוחך, זה צחוק

נאור שירי:  מה שקורה פה זה פשוט צחוק, לא מהציבור, גם מהציבור, אבל מאיתנו

אליהו (אלי) רביבו: מאיתנו

נאור שירי: זאת הבעיה שלי

נאור שירי:  למה אנחנו עושים את זה? למה? עד מתי נצטרך לסבול את הדבר הזה? עד מתי?      

משה גפני: שאלה רטורית

נאור שירי: תגיד לי אתה עד מתי

משה גפני: תודה רבה

נאור שירי: לא תודה, סליחה

משה גפני: סליחה

נאור שירי: אתם צוחקים מזה

נאור שירי:  אלי, אתה אתמול יצאת פה במאתיים קמ"ש

נאור שירי:  על המע"מ כלום

משה גפני: נאור

משה גפני:  ולדימיר, בבקשה

חמד עמאר: הוא נגד המע"מ

ולדימיר בליאק: תודה רבה

ולדימיר בליאק:  ראשית, אני מבקש לעצמי ואני מבקש מכל חברי הוועדה, אגב בכל הוועדות, להתייחס בכבוד לעובדי ציבור

ולדימיר בליאק:  אני חושב שזה נכון וזה ראוי, וכך אני משתדל לנהוג

ולדימיר בליאק:  בסופו של דבר האחריות היא עלינו, על חברי הכנסת, על השרים, ועובדי ציבור עושים את העבודה שלהם נאמנה

ולדימיר בליאק:  היה חשוב לי לומר את זה, כי הרגשתי ממש לא בנוח עם מה שקרה פה

ולדימיר בליאק:       אני יושב בכנסת כבר שלוש שנים למען האינטרס הציבורי ולמען בריאות הציבור, וזה המניע היחיד שלי

ולדימיר בליאק:  אין לי מניעים אחרים

ולדימיר בליאק:  אני חושב ששני הצווים האלו במהות נכונים, והדבר היחיד הוא שאנחנו צריכים לחדד אותם במקומות מסוימים

ולדימיר בליאק:  ובין הדברים שאנחנו צריכים לחדד אנחנו חייבים להתייחס גם להסכמים הבין-לאומיים שיש גם לרשות שדות התעופה וגם לדיוטי פרי כדי לא לפגוע בקיום ההסכמים הללו

ולדימיר בליאק:  כי גם צריך להבין שאלו גופים עסקיים, ולרשות שדות התעופה אין מקורות הכנסה אחרים, וחייבים להתייחס לזה

ולדימיר בליאק:  אבל שוב, אני חושב שבמהות הצעד הזה נכון וצריך ליישם אותו

ולדימיר בליאק:  תודה

משה גפני: תודה רבה

משה גפני:  אורית, בבקשה; ואחריה – ינון

אורית פרקש הכהן: תודה רבה

אורית פרקש הכהן:  אנחנו כאן בדיונים לא קלים בתקציב בימים של מלחמה

אורית פרקש הכהן:  כמו שאתמול לא היה קל לגלות אחריות ולהעלות את המע"מ, כך אנחנו גם בדיון הזה

אורית פרקש הכהן:  בסוף אלו לא מיסים שבהכרח היינו עושים בימים שבשגרה

אורית פרקש הכהן:  וכן, זה קשה לי במיוחד נוכח הביקורת המאוד קשה שיש לי על סדרי העדיפויות בתקציב כולו, ואתה יודע את זה, על היעדר דוגמה אישית, על אי סגירת משרדים, על אי מתן ערבות הדדית בכספים קואליציוניים, והכול סקטוריאלי

אורית פרקש הכהן:  ולכן דווקא בדיון הזה שבו אנחנו מנסים להיות הגונים, ואנחנו אלה שהעלינו את השאלה לאן נעלמו הסיגריות האלקטרוניות במיסוי הזה, זה לא היה צריך להגיע ככה משיקולים לא ענייניים

אורית פרקש הכהן:  ועכשיו כל הדיון הזה על רשת בצורה ובסגנון שהוא נעשה לגבי הפטור בדיוטי פרי

אורית פרקש הכהן:      אני רוצה להגיד מילה

אורית פרקש הכהן:  כל הזמן מפארים את הדמוקרטיה בליכוד, וכל היום מפארים כמה המפלגה הזו דמוקרטית

אורית פרקש הכהן:  אז אם היום קיבלנו המחשה למה זה אומר להיות בדמוקרטיה של הליכוד, אני לא רוצה את הדמוקרטיה הזאת

אורית פרקש הכהן:  בשביל לראות פה חברי כנסת צורחים על עובדי משרד האוצר רק בגלל שהם מחויבים בפריימריז לעובדי רשת, ולעשות כאן איפה ואיפה ולא לפעול משיקולים באמת הגונים כלפי כל הציבור בנושא מס הסיגריות, אני חושבת שזאת בושה

אחמד טיבי: האשמה חמורה

משה גפני: אחמד

אחמד טיבי: אני רוצה ללבות את האש

משה גפני: אל תלבה, היא קיימת

ינון אזולאי: אני מבקש לקרוא לו קריאה ראשונה אפילו שהוא חבר שלך

שרן השכל: אחמד, למה ללבות את האש? עוד מעט רמדאן, אתה יודע

חנוך דב מילביצקי: רגע, לא הבנתי את ההאשמה

אורית פרקש הכהן: אני חושבת שזאת בושה וחרפה

אורית פרקש הכהן:  לא ראיתי כזה להט וכזו מלחמה גדולה בנושאים לא פחות חשובים, חנוך, בנושאים של כספים קואליציוניים, בנושאים של תוספות של מעל מיליארד שקלים למשרד המשימות הלאומיות

חנוך דב מילביצקי: אני לא שונא חרדים, זה ההבדל בינינו, אורית פרקש

חנוך דב מילביצקי:  אני לא שונא חרדים, ולא אשנא לעולם

חנוך דב מילביצקי:  צבועה

משה גפני: חנוך

אורית פרקש הכהן: והתבטאויות מחפירות כלפי חברות הדירוג ובפגיעה בכלכלה שלנו

אורית פרקש הכהן:  והייתי שמחה לראות את אותה עזות נפש במלחמה על קידוש השם

חנוך דב מילביצקי: מה עם המשרדים המיותרים אצלכם? חמישה משרדים

משה גפני: חנוך, אני קורא לך לסדר פעם ראשונה

חנוך דב מילביצקי: חמישה משרדים

אורית פרקש הכהן: הייתי רוצה לראות את אותה מסירות נפש על האינטרס הציבורי גם כשזה לא מצביעים שלכם בפריימריז

אורית פרקש הכהן:  תודה

משה גפני: תודה רבה

משה גפני:  ינון, בבקשה; אחרי זה – מנכ"ל רשות שדות התעופה

ינון אזולאי: תודה רבה לך, אדוני היושב-ראש, אני לא הולך לדבר על ועדי עובדים ולא על חרדים, אני אדבר על הנושא של הסיגריות שלשמו התכנסנו

ינון אזולאי:  דיברנו על הסיגריות האלקטרוניות, אנחנו יודעים שיש בעיה באכיפה

ינון אזולאי:  צריך לקבל תשובות מרשות המיסים על האכיפה

ינון אזולאי:       אדבר על סיגריות טבק רגילות

ינון אזולאי:  תמר, דיברנו, ואני רק שם את זה פה, על סיגריות הטבק הרגילות, שצריך לבדוק את המס הקצוב

ינון אזולאי:  צריך לבדוק את התחלופה להוסיף יותר מס קצוב מאשר אחוזים

ינון אזולאי:  גם בחוץ דיברתי איתכם ואמרתם שתבדקו את זה, אז זה בסדר

ינון אזולאי:      יש עוד נושא שצריך לבדוק, יש טבק לגלגול שמגיע במשקל

ינון אזולאי:  הוא מגיע במעטפה, ואז צריך לבדוק, יכול להיות שהמשקל בנושא הזה הוא יותר טוב מאשר להעלות אותו באחוזים, כי הוא גם נמכר בצורה אחרת

ינון אזולאי:  טבק שמגיע במעטפה, אולי נצטרך למסות אותו על פי משקל מכיוון שיכול להיות שהוא מגלגל קצת, יכול להיות שהוא מגלגל הרבה, הכול טוב ויפה

ינון אזולאי:  אבל גם על הסיפור של המשקל צריך לתת דגש בנושא הזה

ינון אזולאי:  רשות המיסים מכירים את הנושא של המשקל, ואם צריך, אני גם אסביר להם אחר כך

ינון אזולאי:      בנושא של הדיוטי פרי

ינון אזולאי:  שבוע שעבר דיברנו על כך

ינון אזולאי:  אז קודם כול אמרתי, ואני אומר את זה גם, פשוט פעם שעברה כל חברי הכנסת יצאו, נשארתי פה לבד אחרי שהרב גפני הלך, אז רק אגיד שאמרתי את זה פעם שעברה ואגיד את זה גם היום - אני לא צרכן של סיגריות, זה ודאי, אני לא מסכים עם זה שאומרים שקונים חפיסה ומי שעישן ימשיך לעשן

ינון אזולאי:  הבאנו דוגמה, כשאדם הולך לסופר והוא קונה במבצע ארבע קופסאות שימורים, הוא יכול להשתמש בסוף בכל ארבע קופסאות השימורים האלה בפחות זמן מאשר הוא היה משתמש אם הוא לא היה קונה את זה במבצע

ינון אזולאי:  אין מה לעשות, זה המצב

ינון אזולאי:  גם סיגריות, כשיש לו בארון סיגריות הוא ישתמש בהם הרבה יותר

ינון אזולאי:  כשאדם לא מעשן ואומרים לו: תביא, אותו אחד שהוא מבקש ממנו שיביא לו יעשן יותר מאשר אם כל פעם הוא היה צריך לרדת למכולת ולהביא עוד סיגריה ועוד סיגריה

ינון אזולאי:  הוא מרשה לעצמו יותר כשזה נמצא מול העיניים שלו

ינון אזולאי:       יש את הסיפור שאומרים שזה מזיק לנו מבחינה כלכלית

ינון אזולאי:  אמרנו שגם לזה צריך למצוא פתרון

ינון אזולאי:  אחרי הדיון עשיתי בדיקה איתם

ינון אזולאי:  יש להם מכרזים שמסתיימים בשנת 2027, 2028, 2029, שלוש שנים של מכרזים של טבק של החנויות

תמר צ'ין: השנה יש

ינון אזולאי: יש גם וגם

אליהו (אלי) רביבו: השנה יש את הראשון

ינון אזולאי: זה מתחיל מהשנה

ינון אזולאי:  המכרזים האחרונים מסתיימים בסביבות שנת 2029

תמר צ'ין: לתת הארכה

ינון אזולאי: השנה הארכה, ויש להם באופציות

ינון אזולאי:  עשינו את זה ביחד

ינון אזולאי:  הרי הם הולכים להפסיד פה

ינון אזולאי:  אז צריך להיות הוגנים, אנחנו צריכים לתת כי אנחנו נגד הסיגריות, שלא יהיה עישון, בעד בריאות הציבור

ינון אזולאי:  מצד שני צריך אולי לקחת להם את הפטור בשתי פעימות, להיות יותר הוגנים

ינון אזולאי:  נכון, צריך למסות את הסיגריות כי אנחנו דואגים לבריאות

אליהו (אלי) רביבו: היא מציעה בשתי פעימות

אליהו (אלי) רביבו:  היא מציעה לבטל 90% ואחרי זה את ה-10%

ינון אזולאי: אני מדבר על משהו קצת יותר הגיוני, להגיע למצב שנגמור את הפטור

אורית פרקש הכהן: ואז הם יחזרו לפה שוב לפעימה השנייה ויהיו הרבה לחצים?     

ינון אזולאי: עכשיו את קובעת את זה

ינון אזולאי:  זה מה שצריך לעשות, צריך לצאת איתם, כי לא יכול להיות שמצד אחד נהרוג אותם ויהיו בעיות עם העובדים או לא עובדים, אנחנו לא במקום הזה

ינון אזולאי:  תודה

משה גפני: תודה רבה

משה גפני:  מנהל רשות שדות התעופה

אמנון כהן: שלום לכולם

אמנון כהן:  הצגתי לכם את הנתונים בפעם שעברה, אבל הפעם אתרכז

אמנון כהן:  המהלך הזה לא פוגע רק ברשות שדות התעופה, המהלך הזה יפגע בענף התעופה, בפיתוח התשתיות, במלונאות, בתיירות, בכלל בכל מה שקורה מסביב

אמנון כהן:  אתם צריכים להבין שמסביב לרשות שדות התעופה יש כ-30,000 עובדים

אמנון כהן:  וצר לי שמשרד האוצר לא מצא לנכון אפילו לבוא ולהתייעץ איתנו לפני זה או לדבר איתנו על התקינה החדשה הזאת, כי הייתם רואים את ההשלכות, ואולי הייתם מתדיינים איתנו, אולי הייתם מגיעים לאיזו דרך

אמנון כהן:  אבל לא זה העניין

אמנון כהן:       רשות שדות התעופה גם ככה פצועה מהקורונה, סוחבת על גבה חוב של מיליארד שקל אג"ח שהכריחו אותנו לקחת, והיום אנחנו עם 23,000-20,000 נוסעים

אמנון כהן:  אתם חושבים שאם נמשיך כך, במדינה עם תיירות כזאת ועם בקושי אנשים, אני אוכל להחזיק את כל העובדים? חבריה, אלו עובדים שיצטרכו ללכת הביתה, לא יהיה אפשר להחזיק אותם, לא יעזור לאף אחד כלום

אמנון כהן:  ואלו לא עובדים שמרוויחים מיליונים

אמנון כהן:  העובדים האלה יצטרכו ללכת הביתה

אליהו (אלי) רביבו: כמה תקציב אתם מקבלים מהמדינה, אדוני?     

אמנון כהן: אנחנו לא מקבלים כלום מהמדינה

אליהו (אלי) רביבו: אה, אז מה? בעצם אתם נותנים למדינה

אמנון כהן: אנחנו רק נותנים למדינה

אחמד טיבי: אלי, מה הדברים האלה? למה אתה תוקף אותו?     

משה גפני: תודה רבה

משה גפני:  הנושא של הדיוטי פרי, בבקשה, אם אפשר בקצרה, בגלל שדיברתם בישיבה הקודמת

משה גפני:  אני רוצה לנעול את הישיבה בחלק הזה בגלל שאני לא מצביע

הלנה ביילין: לא אחזור על הדברים עליהם דיברתי בפעם הקודמת

הלנה ביילין:  אני שותפה במשרד גדול, אני עורכת הדין של הדיוטי פרי ריצ'רדסון מעל 22 שנים, מלווה בכל המכרזים המאוד מאוד גדולים, מורכבים, ובכל מה ששייך, כולל בריאות, כולל סיגריות

הלנה ביילין:  כבר הייתי פה בוועדות, וכבר היו דיונים על הנושאים האלה, והדיון הזה הוא לא פעם ראשונה

הלנה ביילין:  וכל פעם בסוף הבינו שבאים עם מס שפתיים

הלנה ביילין:  אני רוצה להתייחס למכרז ולחוזה

משה גפני: אם אפשר בקצרה, הלנה

משה גפני:  אני מבקש, דיברת, הבנו אותך מהפעם הקודמת

משה גפני:  אני בלאו הכי לא מצביע היום

משה גפני:  אני מבקש לסיים את הדיון הזה, אז תעשי את זה בקצרה

הלנה ביילין: אמרתי שאני לא חוזרת על הדברים

הלנה ביילין:  בקצרה רק על החוזה, רק על ההתחייבויות הבין-לאומיות

הלנה ביילין:  המכרז הוא בין-לאומי, מעט מאוד גופים בין-לאומיים יכולים לעמוד בתנאי הסף

הלנה ביילין:  זה מכרז מורכב, יקר, ארוך, ואלו רק חברות שמפעילות דיוטי פרי בעולם

הלנה ביילין:  היום המצב שמפעילות חברות בין-לאומיות, חברה שיש לה דיוטי פרי ב-90 מדינות, עשרות חנויות, לא ישראלים, התחילו ב-2018, הגיעה קורונה ב-2020

הלנה ביילין:  היה משבר טוטלי, השדה לא עבד, הם נשארו פה

הלנה ביילין:       הייתה התחייבות של רשות שדות התעופה, תישארו, אנחנו נאריך לכם את ההסכם, וניהלנו דיונים על איך אנחנו נשארים ושורדים בלי טיסות, בלי כלום

הלנה ביילין:  על ההרכב הזה של המכירות, כשהמוצרים האלה נמצאים בכל העולם, אנחנו לא לבד בעולם הזה, אנחנו עם רגל בחוץ

הלנה ביילין:  עכשיו יש התחייבויות חוזיות עם חברות בין-לאומיות – אפילו אם היה נגמר המכרז, מה שלא, כי הוא עד סוף 2029 כרגע – גם אי-אפשר לעשות מן מכה כזאת, קורונה, מלחמה, חברה גרמנית, חברה אוסטרלית, כל הסיפור הזה

הלנה ביילין:  ועכשיו גם נותנים את המכה הזאת שלא הייתה מתוכננת

הלנה ביילין:  למכרז הבא אף אחד לא ייגש אם ירגישו שיש חוסר יציבות, אי-אמון בחוזים

הלנה ביילין:  אנחנו צריכים לשדר פה שאנחנו יציבים, ואם אנחנו מבטיחים ומתחייבים נשארים

הלנה ביילין:  תודה

ינון אזולאי: חד-משמעית

משה גפני: תודה רבה

משה גפני:  מניעת עישון, אם אפשר ממש בקצרה

אמנון תגורי: יש פה כמה נקודות שלא עלו בדיון

אמנון תגורי:  אדם שנכנס לישראל נהנה לא מפטור אחד, אלא משני פטורים - יש לו פטור של 200 דולר על יבוא אישי, ונוסף עליו פטור של עשר החפיסות

אמנון תגורי:  מה אומר לנו הצו? שבן אדם יסתפק בפטור האישי שלו, הוא לא אומר שהוא לא יקבל פטור

אמנון תגורי:  הוא יקבל פטור, אבל הוא יצטרך לכלול את הסיגריות שהוא מביא בתוך הפטור האישי שלו

אליהו (אלי) רביבו: לא נכון

אליהו (אלי) רביבו:  אתה אומר דבר לא נכון

יצחק פינדרוס: לא נכון

אורית פרקש הכהן: לא נכון

קריאה: זה לא נכון, הפטור לטבק הוא נפרד ונוסף

קריאות: - - -     

אמנון תגורי: הפטור לטבק הוא נוסף, ומה שנותר הוא לבטל את התוספת

אמנון תגורי:  בן אדם שנכנס ומקבל פטור ימשיך עם הפטור האישי

אמנון תגורי:  אם הוא רוצה להכניס את הסיגריות לתוך הפטור האישי שלו זו זכותו, אבל מה המצב? אנשים פשוט לא יעשו את זה, ולא יביאו את הסיגריות האלה

אמנון תגורי:       אדוני, מה שקרה, פטור דומה היה קיים בתנועה הקיבוצית בשעתו, חבר קיבוץ היה מקבל פטור מסיגריות וסבון, מוצרים אישיים, ונוסף על זה הוא היה מקבל תקציב אישי שהוא היה משתמש בו למטרות אישיות

אמנון תגורי:  יום אחד החליטו בקיבוץ שעישון זה מסוכן, שלא רוצים לסבסד את הסיגריות, ואמרו: אתה רוצה, תכניס את זה לתקציב האישי

אמנון תגורי:  שיעור העישון פחת בקיבוצים בעשרות אחוזים, וזה מה שיקרה פה

אמנון תגורי:       אם יכללו את הסיגריות בפטור האישי של אדם שמביא את הסיגריות לארץ לא תהיה בעיית אכיפה, כמו שאין בעיית אכיפה של שעונים, ואין בעיית אכיפה של חולצות, ושל מכנסיים, ושל סלולריים

אמנון תגורי:  ברגע שזה בחלק מהפטור האישי לא יקרה כלום, ולא תהיה שום בעיה, והצו הזה יעבור ויעבוד יוצא מן הכלל, ואין שום צורך בכל הדיון הזה

אמנון תגורי:       עכשיו לגבי רשות שדות התעופה, אדוני

אמנון תגורי:  כל הרעיון שיש לנו רשות ציבורית במדינת ישראל שממומנת בכספי מכירה של סיגריות זה רעיון פסול, סליחה

אמנון תגורי:  הכנסת ביטלה את המימון החיצוני שהיה לרשות השידור בשעתו, והיום רשות השידור - - -      

אליהו (אלי) רביבו: אני מתנצל, אבל אתה שוב מעוות לא בכוונה

משה גפני: אליהו, אני לא מסכים

אליהו (אלי) רביבו: אבל הוא מעוות, אדוני

משה גפני: שיעוות, בחדר הזה מותר להגיד דברים לא נכונים

ולדימיר בליאק: זה נכון

משה גפני: ואנחנו נבדוק עם רשות המיסים

אמנון תגורי: אף אחד לא מעוות כלום

נאור שירי: על זה אני מסכים איתך

משה גפני: תודה רבה שאתה מסכים

נאור שירי: יו"ר ועדת הכספים, בחדר הזה מותר להגיד דברים לא נכונים

יצחק פינדרוס: אם לא לא היו נותנים לך להיכנס לפה

נאור שירי: חשבתי שעשרת הדיברות זה מה שאתם מאמינים בו, אבל גם זה לא

קריאות: - - -     

משה גפני: בבקשה, תשלים

אמנון תגורי: הכנסת החליטה לקבל את אגרת רשות השידור, ורשות השידור היום מקבלת את הכסף שלה מתקציב המדינה

אמנון תגורי:  ואם רשות שדות התעופה טוענת שחסר לה כסף ואין לה תקציב פיתוח, כמו שאמרו בישיבה הקודמת, היא לא יכולה להיות תלויה בשאלה כמה נוסעים נכסים לישראל וקונים סיגריות

אמנון תגורי:  רשות שדות התעופה צריכה להיות תלויה כמו כל גוף בתקציב המדינה, ולהיות מפוקחת על ידי תקציב המדינה

אמנון תגורי:  ת מה שקיים היום כהיריון מחוץ לרחם לא צריך להיות קיים מלכתחילה

אורית פרקש הכהן: אבל היא מפוקחת, לא? הרשות מפוקחת

אמנון תגורי: כרגע שמענו שהיא לא משלמת למדינה

קריאות: - - -     

חמד עמאר: המדינה לא משלמת לה

משה גפני: רבותיי, בבקשה

אמנון תגורי: לגבי מחויבויות בין-לאומיות שנטענו כאן

אמנון תגורי:  אם כן, מדינת ישראל אישררה, הכנסת שלנו, בשנת 2005 את אמנת ה-Framework Convention on Tobacco Control

אמנון תגורי:  סעיף 6 של האמנה מדבר על ביטול הפטור של הדיוטי פרי

יצחק פינדרוס: באיזו מדינה זה קיים?     

משה גפני: פינדרוס, סליחה, לא שואלים אותם עכשיו שאלות

קריאה: לא קיים

אמנון תגורי: הפטור הזה קיים במס' מדינות, ויש לאגודה למלחמה בסרטן נתונים על זה, אבל לא זאת השאלה

אמנון תגורי:  זאת בכלל לא השאלה למי יש ולמי אין כי זאת אמנה שחתמנו עליה, ואנחנו אמורים לקיים את הוראותיה

אמנון תגורי:       לגבי המחויבויות של רשות שדות התעופה או של איזושהי חברה פרטית, לא היה לה שום סמכות ושום מנדט להיכנס מלכתחילה להתחייבויות האלה

אמנון תגורי:  נתנו קריאת כיוון פה בכנסת כשאמרנו שהפטור יוגבל לפאקט אחד של עשרה

אמנון תגורי:  יודעים שזה הולך להתבטל

אמנון תגורי:  זה צריך להתבטל

אמנון תגורי:  חתמנו על אמנה שיבטלו את זה

משה גפני: תודה רבה

משה גפני:  רשות המיסים, אני מבקש תשובות על מה שעלה כאן

רון כץ: אפשר לשאול אם מישהו עשה בדיקה לגבי היקף כוח האדם

רון כץ:  אם הם רוצים לעשות כזה פיקוח, כמה כוח אדם יעלה למדינה? כלומר, מול החיסכון כמה יעלה כוח האדם?     

חמד עמאר: שאלתי את השאלה

ינון אזולאי: ביקשנו כבר

ינון אזולאי:  גם בשבוע שעבר זה עלה

ינון אזולאי:  רון, טוב שאתה פה, לפחות השאלות ברורות עכשיו, מזל שהגעת

רון כץ: בשבילך אני פה

ינון אזולאי: אני יודע, אתה מדייק אותי

רון כץ: אחרי זה נדבר על פרשת השבוע, והיום יש גם פרק תהילים מעניין, תישאר בשמחה

אהוד ברק: האכיפה תהיה אותה אכיפה

אהוד ברק:  בנוסף יש לנו כלבי טבק שיודעים לבדוק טבק ולאתר אותם, זה לא שנתחיל לבדוק את כולם

אהוד ברק:  זה בעניין הזה

חמד עמאר: יהיו שם כלבים?     

אהוד ברק: כמו היום

אהוד ברק:  אלו כלבים פסיביים

חמד עמאר: אני עובר שם, אף פעם לא ראיתי כלבים, וטסתי הרבה

יצחק פינדרוס: אני תמיד נכנס עם טבק ואף פעם לא בדקו אותי

ינון אזולאי: חבר'ה, בסוף יבדקו רק את חברי הכנסת

משה גפני: רבותיי

אהוד ברק: בעניין הזה האכיפה תהיה אותה אכיפה

אהוד ברק:  כמו שהיום אנחנו תופסים גם כאלה שקונים יותר מפאקט אחד ועוברים מעבר לפטור, והם נתפסים

אהוד ברק:  זה לעניין האכיפה

רון כץ: איך יכולה להיות אותה אכיפה אחרי? אתה מדבר על פי - - -      

משה גפני: רון, אני לא מסכים

רון כץ: זה לא הגיוני

נאור שירי: אה, זה לא הגיוני?     

אהוד ברק: זה בעניין הזה

אהוד ברק:  בעניין של הפטור של הסיגריות וה-200 דולר, לסיגריות יש פטור בנפרד

משה גפני: אתה יודע להגיד לי לגבי העובדים ברשות שדות התעופה? זה נושא שאתה יודע לענות עליו?     

אהוד ברק: לא

תמר צ'ין: על ההשפעה?      

משה גפני: כן

תמר צ'ין: אקח את הדוגמה של השינוי המשמעותי שהיה במס והשפיע על הדיוטי פרי ב-2011, עשו שינוי מאוד מאוד משמעותי במבנה המס על אלכוהול, ינון גם הזכיר את הקצוב והאחוזי, אז לקחו את זה באלכוהול

ולדימיר בליאק: מי היה יושב-ראש הוועדה?      

רון כץ: מה עשו שם?     

תמר צ'ין: יצרו שם שהמס לא יהיה אחוזי לפי מחיר, אלא שהוא יהיה פלט, ואז מה שקרה - - -     

נאור שירי: אבל כמה עובדים נוספים?     

תמר צ'ין: לפני כן 60% מהוויסקי במדינת ישראל נמכר בדיוטי פרי בגלל שהיה הפרש כל כך גדול במחיר בין הדיוטי פרי לבין הארץ

תמר צ'ין:  עשו שינוי מאוד משמעותי

תמר צ'ין:  בסוף הדיוטי פרי - - -      

רון כץ: אבל זה לא אותו דבר, פה את מדברת על אכיפה, ופה את מדברת על כלכלי

תמר צ'ין: פגעו באופן משמעותי

תמר צ'ין:  לפני כן המבנה היה - - -     

משה גפני: לא מנהלים דיאלוג

משה גפני:  אני מסיים את הדיון הזה, ובלאו הכי לא מצביע

נאור שירי: אבל שתהיה תשובה

רון כץ: אבל אין תשובה

תמר צ'ין: ומבנה העובדים לא השתנה

רון כץ: תודה

חמד עמאר: שאלתי על הרשות הפלסטינית, ולא קיבלתי תשובה

נאור שירי: רגע, לא השתנה או לא ישתנה? כי אמרת השתנה על 2011 – או שישתנה?     

חמד עמאר: ברשות הפלסטינית יהיו הברחות

תמר צ'ין: הנקודה השלישית שעליה רציתי לענות זה על הרשות הפלסטינית

תמר צ'ין:  אפשר להיכנס לזה אחר כך, יש שם סוגיה משפטית שהיום עומדת ותלויה

תמר צ'ין:  אפשר להמשיך שיחה על זה אחרי הוועדה

תמר צ'ין:  בדיוק הייתה לנו על זה שיחה בשבוע שעבר

משה גפני: יש לך תשובה לגבי הרשות הפלסטינית?     

תמר צ'ין: על הרשות הפלסטינית, צריך לעשות שם עבודה, ואנחנו מקבלים את זה

חמד עמאר: אין עבודה

נאור שירי: אין תשובות

אליהו (אלי) רביבו: תתחילו עם זה, תעשו שם עבודה ותחזרו אלינו

רון כץ: זה סתם להעלות מס

אליהו (אלי) רביבו: בדיוק, רון, מאה אחוז אתה צודק

נאור שירי: מה שנקרא ניצחון מוחלט

רון כץ: אני לא מעשן, אין לי שום אינטרס פה

רון כץ:  אבל תבין את מה שהם אומרים, הם אומרים: שינינו את המחיר של האלכוהול של הדיוטי פרי אז קנו פחות

רון כץ:  ברור, הורידו את המחיר

רון כץ:  פה זה לא לשנות את המחיר, פה צריך עוד מאה פקחים, שלא יהיו להם

רון כץ:  זה רק לתת מס בשביל לתת מס, נקודה

אליהו (אלי) רביבו: זה בדיוק גם מה שהיה בדיון הקודם, הכול בתחשיבים על הנייר, בפועל הם לא מממשים

חמד עמאר: סיגריות זה לא משקה מתוק

משה גפני: בבקשה

משה גפני:  בישיבה הקודמת לא היית

משה גפני:  בקצרה, אני חייב לסיים את זה

חיים לנציצקי: נכון, לא הייתי

חיים לנציצקי:  תודה, היושב-ראש

חיים לנציצקי:  אני רק רוצה להבהיר את מה שדובר פה

חיים לנציצקי:  אני יבואן והייתי מייבא את כלל התחום, וכיום אני מייבא רק את המוצרים שאין עליהם מס, כי את המוצרים שיש עליהם מס אין לי אפשרות לייבא בגלל המס

חיים לנציצקי:  הפתרון שניתן פה של האכיפה אולי הוא פתרון שיתפוס את אלו שכיום עובדים בשוק השחור, הוא לא ייתן לי פתרון, כי גם אם לא תהיה אכיפה ולא יהיה שוק שחור, אני לא אוכל למכור עם המס הקיים

חיים לנציצקי:  זה אומר שאם תהיה אכיפה יתפסו את זה שעובד בצורה שחורה

אליהו (אלי) רביבו: ושלא יפרשו את דברייך כאילו שיש פחות כניסה של חומרים, הם פשוט מוברחים בעיקר מהרשות הפלסטינית באופן לא מפוקח ובאופן לא מבוקר מבחינה בריאותית

חיים לנציצקי: הם מוברחים

חיים לנציצקי:  וגם אם יצליחו להפעיל אלפי פקחים ולתפוס את אלה שמבריחים את זה, אז יקומו חדשים כל הזמן, או שייגרם לכך שמאות אלפי משתמשים במוצר הזה לא יוכלו להשיג את המוצר

חיים לנציצקי:  אני כיבואן חוקי שרוצה לשלם מס לא אהיה מסוגל לשלם את המס הזה, כי אף לקוח, אף צרכן לא ישלם על מוצר שהעלות שלו 30 שקלים - 1,000 שקלים

חיים לנציצקי:  או צרכן שמשתמש בסיגריות אלקטרוניות, אם הוא מעשן טבק הוא מוציא בחודש כ-800-700 שקל בממוצע על סיגריות

חיים לנציצקי:  אם הוא יצטרך לשלם את המס הזה, בסופו של דבר הוא יצטרך לשלם בחודש על צריכה של סיגריות אלקטרוניות 3,000 שקל

חיים לנציצקי:  זה אומר שאו שייסגר התחום הזה לגמרי או שהשוק השחור, גם אם תהיה אכיפה, ילך ויתגלגל משחור אחד לשני, ממישהו אחד לשני

חיים לנציצקי:  האכיפה תעזור לתפוס את אותם אלו שעובדים כיום בשוק השחור, יקומו חדשים, כי מאות אלפי משתמשים לא יפסיקו להשתמש במוצר הזה

חיים לנציצקי:  אני כיבואן חוקי לא יכול לשלם את המס הזה

אליהו (אלי) רביבו: הוא לא ייסגר, הוא פשוט יגדל

חיים לנציצקי: פקיד רשות המיסים לקח מאיתנו מס' טלפון כדי לעמוד איתנו בקשר כדי לבדוק את האפשרות איך אפשר לשלם מיסים ולעבוד חוקי

חיים לנציצקי:  אני מאוד מקווה שבאמת יצרו איתנו קשר ויסכימו לשבת איתנו

חיים לנציצקי:  נשמח מאוד

חיים לנציצקי:  תודה

ינון אזולאי: ברור, מה, נראה לך שהם לקחו את זה רק בשביל לשים בזיכרון?     

משה גפני: תודה רבה

משה גפני:  הישיבה נעולה